Расулуллоҳни севишнинг ва унга эргашишнинг аҳамияти ҳақида. – Самарқанд – Ер юзининг сайқалидир…\nРасулуллоҳни севишнинг ва унга эргашишнинг аҳамияти ҳақида.\nРасулуллоҳни севишнинг ва унга эргашишниг аҳамияти ҳақида.\nДўзахдан қутулиш, фақат Муҳаммад алейҳиссаломга эргашганларга махсусдир.Унга эргашмаганларнинг ҳар қандай бир яхшилиги бу дунёда қолади.\nСевимли Пайғамбаримиз Муҳаммад алейҳиссаломга тўла ва батамом эргашиш учун Уни тўла ва қусурсиз севиш лозимдир. Бунинг аломати эса, У севганларини севиш ва душманларини душман билиш, Уни ёқтирмаганларни севмасликдир. Иккита бир-бири зид нарсаларнинг муҳаббати, бир жойда бўла олмайди.\nРасулуллоҳни севиш барча мусулмонларга фарз-и айндир. Бундай севги икки жаҳоннинг муҳтарамига тўла эргашишга сабабдир.\nБундай севги билан мусулмон кишиси, Аллоҳу таолонинг ҳабибига икром қилган чексиз ва таърифга сиғмас неъматлар ва баракатлар билан шарафланади.\nШу бир неча кунлик ҳаёт, агар дунё ва охиратнинг энг қимматли инсони бўлган Муҳуммад алейҳиссаломга эргашган ҳолда кечирилса, саодати абадийя , чексиз нажот, қутулишга умид қилинади. Унга эргашилмаса, ҳар қандай бир яхшилик, хайр бу дунёда қолади ва охиратда ҳеч бир нарсага эга бўла олинмайди.\nОхиратда дўзахдан қутулиш, фақат Муҳаммад алейҳиссаломга эргашганларга махсусдир. Бу дунёда қилинган ғайрат а ҳасанот, яъни барча яхшиликлар, кашфиётлар, ҳоллар ва барча илмлар, Расулуллоҳнинг йўлида бўлиш шарти билангина охиратда ишга ярайди. Бошқа ҳолда, яъни Аллоҳу таолонинг севимли Пайғамбарига эргашмаганларнинг қилишган ҳар бир яхшиликлари, бу дунёда қолишга маҳкумдир.\nҚуръони каримда мазмунан марҳамат қилинади: “Бас, уларнинг ичида унга (яъни Муҳаммадга) иймон келтирганлар ҳам бор, ундан юз ўгирганлар ҳам бор. (Буларга жаҳаннам ўти бас келур. Бизнинг оятларимизни инкор қилган кимсаларни албатта дўзахга киритажакмиз.” (Нисо, 55-56). “(Затон) Биз улар қилган ҳар бир (яхши) амални туз-туфон қилиб қйўганмиздир” (Фурқон, 23).\n“Парвардигорларига кофир бўлган кимсалар қилган амалларининг мисоли худди бўронли кунда қаттиқ шамол учириб кетган кулга ўхшайди – улар қилган амаллардан бирон фойдага эга бўла олмайдилар” (Иброҳим, 18).\n“Қиёматда, энг кўп зиён кўрганлар, ўзларини яхши ишлар қилган ҳисоблаб, аслида бутун ҳаракатлари бекорга кетганлардир.” (Қаҳф, 103-104).\nФақат Расуллулоҳга эргашиб қилган ишларгина мақбулдир … Исломиятга уймаган нарсаларнинг ҳеч бирини Ҳақ таоло севмайди, ёқтирмайди. Ёқтирилмаган, севилмаган нарсаларга савоб бериладими? Аксинча улар жазога сабаб бўладилар.\nЖаноби Ҳақ Қуръони каримнинг 80-ояти каримасида, Муҳаммад алейҳиссаломга итоат этиш, Ўзига итоат этиш эканлигини билдиради. Шундай экаи Унинг Расулуга итоат қилинмаганича Унга итоат қилинган бўлмайди, ахир. Бу тасдиқнинг қатъи ва қувватли бўлишини кўрсатиш учун ояти каримда “Албатта шундайдир” каби марҳамат қилиниши билан бу икки итоатни бир-биридан айри қаралишига ўрин қолдирилмади.\nНисо сурасининг 150-151 ояти карималарида мазмунан, “Албатта Аллоҳ ва пайғамбарларига ишонмайдигаан, Аллоҳ билан пайғамбарларининг ораларини ажратишни истайдиган (яъни Аллоҳга ишониб, пайғамбариларини инкор қиладиган ) ва “айрим пайғамбарларга ишонамиз, айримларига ишонмаймиз”, дейдиган ҳамда ора йўлни тутишни истайдиган кимсалар –ана ўшалар ҳақиқий кофирларлардир,” каби марҳамат қилинади.\n“Бас, уларнинг ичида унга (яъни Муҳаммадга) иймон келтирганлар ҳам бор, ундан юз ўгирганлар ҳам бор.(Буларга жаҳаннам ўти бас келур. Бизнинг оятларимизни инкор қилган кимсаларни албатта дўзахга киритажакмиз.” (Нисо, 55-56). “(Затон) Биз улар қилганҳар бир (яхши) амални туз-туфон қилиб қйўганмиздир” (Фурқон, 23).\n“Қиёматда, энг кўп зиён кўрганлар, ўзларини яхши ишлар қилган ҳисоблаб, аслида бутун ҳаракатлари бекорга кетганлардир.” (Қаҳв, 103-104).\nФақат Расуллулоҳга эргашиб қилган ишларина мақбулдир … Исломиятга уймаган нарсаларнинг ҳеч бирини Ҳақ таоло севмайди, ёқтирмайди. Ётирилмаган, севилмаган нарсаларга савоб берилаими? Аксинча улар хазога сабаб бўладилар.\nЖаноби Ҳақ Қуръони каримнинг 80-ояти каримасида, Муҳаммад алейҳиссаломга итоат этиш, Ўзига итоат этиш эканлигини билдиради. Шундай экаи Унинг Расулуга итоатқилинмаганича Унга итоат қилинган бўлмайди, ахир. Бу тасдиқнинг қатхи ва қувватли бўлишини кўрсатиш учун ояти каримда “Албатта шундайдир” каби марҳамат қилиниши билан бу икки итоатни бир-биридан айри қаралишига ўрин қолдирилмади.\nНисо сурасининг 150-151 ояти карималарида мазмунан, “Албатта Аллоҳ ва пайғамбарларига ишонмайдигаан, Аллоҳ билан пайғамбарларининг ораларини ажратишни истайдиган (яъни Аллоҳга ишониб, пайғамбариларини инкор қиладиган ) ва “айрим пайғамбарларга ишонамиз,айримларига ишонмаймиз”, дейдиган ҳамда ора йўлни тутишни истайдиган кимсалар –ана ўшалар ҳақиқий кофирлардирлар,” каби марҳамат қилинади.\nМуҳтарам Жаноб Пайғамбаримизни тўғри танишимиз лозим …\nРасул-и Акрам Муҳаммад алейҳиссаломни барча одомизотга тўғри бир шаклда танитиш ва севдириш учун ишлаш ва ҳаракат ўта шарафли бир меҳнатдир.\nКоинатнинг жаноби муҳтарами, бошимизнинг тожи, кўнгулларимизнинг иложи, икки жаҳон қуёши Ҳазрат-и Муҳаммад алейҳиссаломни Унга муносиб барча ҳоллари билан тўлақонли таниш, биз мусулмонлар учун бир инсонлик, мусулмонлик ва вафо бурчи (вази фаси)дир.\nАслида бир инсонда бўлиши мумкин бўладиган кўринар – кўринмас барча ижобийлик- яхшиликлар, устунликлар ва гўзалликлар ўзида йиғилган, икки жаҳон , дунё ва охиратнинг жаноби муҳтарами, одамизоти ва жинниларнинг Пайғамбари, Набийлар ва расулларнинг охиргиси ва Аллоҳу таолонинг ҳабиби, маҳбуби , севимлиси, яъни энг кўп севимли қули(бандаси) Расул-и Акрам Муҳаммад алейҳиссаломни инсониятга тўғри бир шаклда таниши ва уни севдириш учун ҳаракат-меҳнат қилиш ўта шарафли бир ишдир. Бу эса, Унинг уммати бўлиш билан шарафланган маданиятли, мунаввар, имкони бўлган ва кучи етадиган ҳар бир мусулмоннинг зарурий иши-вазифаси бўлиши лозим.\nБарча олим ва валийлар, ҳаётлари давомида, унинг юксак ахлоқига уйғун шаклда яшашга ва буни ҳар тарафга тарқатишга ғайрат кўрсатганлардир.\nШу ҳам жуда аниқки, Муҳтарам Расуллоҳ жанобларини , илм-билим, урфон эгалари бўлишган кишилар кўкка кўтариб мақтаганлардир. Жаҳл, илм ва адабдан маҳрум, насибсиз, динсиз, иймонсиз, бузуқ кишиларгина салбий фикрда бўлмоқдалар. Чунки бу бир насиб масаласидир.\nОхиратда азоблардан қутулиш, фақат Муҳаммад алйҳиссаломга тобъе бўлишга боғлидир. У кўрсатган йўлда юрганларгина, Аллоҳу таолонинг севгисига эришадилар. Унга эргашганлар Аллоҳу таолога содиқ банда бўлиш саодатига муяссар бўлади. Дунёга юборилган бир юз йигирма тўрт мингдан ортиғироқ Пайғамбарларнинг ҳам энг буюклари унга Унга тобъе бўлишни истаганлардир. Мусо алайҳиссалом Унинг замонида яшаган бўлса эди, У ўзининг буюклигига қарамасдан Уни севган ва Унга эргашган бўларди. Ийсо алейҳиссаломнинг самодан тушиб Унинг дини йўлида юражагини барчамиз биламиз. Унинг уммати шарафига эга бўлган мсулмонлар, Унга эргашганлари учун инсонларнинг хайрлилари(энг яхшилари) бўлдилар. Жаннатга кирадиганларнинг кўпчилиги мусулмонлар бўлди ва жаннатга энг олдин кирадиганлар ҳам мусулмонлардир.\nИймон келтириш, Унга эргашишни бошлаш, саодат жшидан ичкари кириш, деганидир. Аллоҳу таоло Уни дунёдаги одамизотни абадий саодатга даъват қилиш учун юборгандир.\nУнга тобъе бўлиш, яъни Унга эргашиш , У юрадиган йўлда юриш билан белгиланади. Унинг йўли эса Қуръони каримда кўрсатилган йўлдир. Бу йўлга “Ислом дини” деб аталади. Унга эргашиш учун энг аввал, иймон келтириш, ундан кейин мусулмончиликни яхшилаб ўрганиш, бундан кейин фарзларни адо этиш, ҳаромлардан қочиш, суннатларни бажариб, макруҳлардан ҳам қочиш лозимдир. Ана шулардан сўнгра мубоҳларда ҳам Унга уйғун бўлишга ҳаракат қилиш зарурдир.\nДин-и Исломнинг асоси эса, иймонни, фарзларни, ҳаромларни ўрганиш ва ўргатмоқдир. Аллоҳу таоло Пайғамбарларини ана шу вазифани адо этиш учун юборгандир.\n“Пайғамбарларнинг охиргиси” бўлган севимли Пайғамбаримиз Муҳаммад алейҳиссалом дини, унгача бўлган барча динларни (насҳ этган) бекор қилган, яъни амалда қўлланишдан чиқаргандир. Унинг китоби тарихдаги китобларнинг энг яхшисидир. У келтирган дин “Ислом” ҳам қиёматга қадар боқий қолади , ҳеч бир кимса тарафидан ўзгартилмайди.\n(Манба: Туркия газетасида 11-12 ноябр 2019 йил номерларида чоп этилган Проф. Рамазон Айваллининг “Расулуллоҳни севиш ва Унга эргашишнинг аҳамияти ҳақида …” ва “Муҳтарам Жаноб Пайғамбаримизни тўғри танишимиз лозим” номли мақолалиридир)\nИслом тушунчаларига оид бир таҳлил “Раҳмоннинг бандалари” ва уларнинг хусусиятлари Муаллиф фан доктори Ж. Аҳмад Оқишқ\n“Салот” калимасининг маънолари. “Салот” фақат “дуо” эмас …\nАҲЛ-И СУННАТ ВА МОДЕРНИСТ ИСЛОМЧИЛАРДА ИЙМОН ВА ТАКФИР МАСАЛАСИ. Муаллиф : Проф. Ж. Аҳмад Оқишиқ; Таржимон...\nДУНЁ МУСУЛМОН РАҲБАР(ЛИДЕР)ЛАР ИЗЛАМОҚДА. Ғарбнинг қора юзи. Мақола муаллифи: Др. Аҳмад Оқишиқ. Таржимон: Алибой Йўляхши. Мақола...


hidoyat.uz – “Мовароуннаҳр” нашриётининг сайти - Шажара\nИнсон ўз насл-насабини ёд этиб, уларнинг исми-шарифини, касбини билиб бориши, келажак авлодлари ҳам бундан хабардор бўлиши учун ўз шажарасини тузиб қолдириши лозим.\n"Шажара" арабча сўз бўлиб, "дарахт" деган маънони билдиради. Демак, шажарадан ҳар бир одам ўз оиласи дарахти қай томон илдиз отганини, шохлаганини билиб олади.\nШажарадан ўрин олган ҳар бир инсоннинг исмидан ташқари, туғилган йили, касбу кори, хулқ-атвори, қизиқиш-қарашлари, турмуши, болалари ва уларнинг туғилган йиллари, фаолияти ёзиб борилади.\nБу маълумотлар ёшлар ўз ҳаёт фаолиятини белгилашида ҳам ёрдам беради. Ҳаттоки келажакда қандай касб-кор соҳиби бўлиши мумкинлигига йўл очади. Чунки ҳар бир одамнинг қобилияти ота-боболариникидан кам бўлмаслигини генетика фани исботлаган.\nБундан ташқари, қон-қариндошлар ўртасида бўладиган қуда-андачилик алоқаларининг олдини олишда ҳам оила шажараси жуда аҳамиятлидир. Шажарада ким-кимга қанчалик яқин ёки узоқ қариндошлиги аниқ кўриниб туради.\nДинимиз яқин қариндошлар ўртасидаги никоҳдан қайтаради. Улар турмуш қурсалар, қариндошларда ҳамма ирсий белгилар бир-бирига ўхшаш бўлгани боис, турли ирсий нуқсонли фарзандлар туғилиши мумкинлигини генетика фани ҳам исботлаган.\n2292 марта ўқилган.


Покистон пойтахтидаги тартибсизликлар давомида 200 дан кўпроқ одам жароҳат олди\n23:54 / 25.11.2017\nПокистон пойтахти Исломободда полиция томондан диний фаолларни тарқатиш операциясида камида 200 киши жароҳат олди. Бу ҳақда Geo TV хабар бермоқда.\nИсломободда жорий ҳафта давомида оммавий норозиликлар бўлиб ўтмоқда. Бунга ҳукуматнинг сайлов ҳақидаги қонунга тузатишлари сабаб бўлган. Бу радикал кайфиятдаги мусулмонларда норозилик уйғотган. 25 ноябрга ўтар кечаси ҳукуматнинг фаолларга ультиматуми муддати ўз поёнига етган. Унга кўра, фаоллар норозиликларни бас қилишлари керак эди. 25 ноябрь эрталабдан полиция намойишчиларни куч билан тарқата бошлаган.\nТелеканалнинг таъкидлашича, жароҳат олганлардан 90 нафарини полиция ва махсус бўлинмалар жангчилари ташкил қилган.\nGeo TV маълумотларига кўра, Исломободда вазият аввалгидек кескин қолмоқда. Бундан ташқари, Исломободдаги куч операциясидан кейин диний фаоллар қўллаб-қувватланаётган намойишлар мамлакатнинг қолган йирик шаҳарларида ҳам бошланган.\nЖумладан, ҳозирда норозилик намойишлари Карачи, Лаҳор, Кветтада ва Панжоб вилоятининг Самбриал аҳоли пунктида ва Сиалкот туманида бўлиб ўтмоқда.


Коcон пахта тозалаш акциядорлик жамияти » “Косон пахта тозалаш” акциядорлик жамияти акциядорлари диққатига!\n“Косон пахта тозалаш” акциядорлик жамияти акциядорлари диққатига!\n“Косон пахта тозалаш” акциядорлик жамияти акциядорларининг йиллик умумий йиғилиши 2019 йил “29” июнь куни ўтказилади. Умумий йиғилиш соат 14:00да Қашқадарё вилояти, Косон тумани, Қарши-Бухоро йўлида жойлашган “Косон пахта тозалаш”акциядорлик жамияти маъмурий биносининг мажлислар залида ўтказилади.\nЙиғилиш қатнашчилари рўйхатга олиш соат 13:00да бошланади.\nЖамиятнинг расмий веб-сайти:www. kosonpaxta.uz\n3. Жамият ижроия органи раҳбарининг 2018 йилдаги фаолияти ҳамда\nжамиятни ривожлантириш стратегиясига эришиш бўйича кўрилаётган чора-тадбирлар тўғрисидаги жамият Бош директорининг ҳисоботини эшитиш.\n7. Жамиятнинг 2018 йиллик ҳисоботини ва 2019 йил учун мўлжалланган\n9. Жамиятнинг 2017-2018 йил якуни бўйича олинган соф фойдасини тақсимлаш.\n12. 2018 йил молия-хўжалик фаолияти якуни бўйича аудиторлик текширувини, шу жумладан Халқаро стандартларга мувофиқ тузилган молиявий ҳисоботларнинг Халқаро аудит стандартларга мувофиқ аудиторлик текширувини ўтказиш тўғрисида, аудиторлик ташкилотини ва унинг хизматларига тўланадиган ҳақнинг энг кўп миқдорини белгилаш.\n13. Жамиятнинг эълон қилинган акцияларнинг энг кўп миқдорини белгилаш.\n16. Жамиятнинг аффилланган шахслари билан келгусида жамият томонидан кундалик хўжалик фаолияти жараёнида акциядорларнинг кейинги йиллик умумий йиғилишигача бўлган даврда тузилиши мумкин бўлган битимларни тасдиқлаш.\n18. Жамият томонидан “Барака пахта текс” МЧЖга киритилган ва киритиладиган таъсис улушларини тасдиқлаш.\n19. Жамият таъсисчилигида уруғлик чигит тайёрлашга ихтисослаштирилган масъулияти чекланган жамиятини ташкил этиш.\nЖамият акциядорларининг реестри шакллантириладиган сана – умумий йиғилишни ўтказиш тўғрисида хабардор қилиш учун акциядорлар реестри 2019 йил 04 июнь ҳолатига ва акциядорлар умумий йиғилишида қатнашиш ҳуқуқига эга жамият акциядорларининг реестри\n(3 иш куни олдин) 2019 йил 25 июнь ҳолатига шакллантирилади.\nҚашқадарё вилояти, Косон тумани, Қарши-Бухоро йўли, электрон почта: koson-paxta@umail.uz тел.: (0375)-592-11-68.


АҚШнинг Теннеси штати Нэшвилл шаҳарчасида бошидан ўқ отар қуролдан жароҳат олган ҳолда топилган 40 ёшли ўзбекистонлик Дониёр Абдумажитов вафот этди. Нэшвилл полицияси Диноёр бир ярим ой олдин Green card лотереяси орқали Ўзбекистондан АҚШга оиласи билан келган тўрт нафар фарзанднинг отаси эканини маълум қилган.\nДониёрнинг вафот этгани ҳақидаги хабар Gofundme.com саҳифасида берилди.\n"Азиз юртдошлар. Куни кеча ватандошимиз Дониёр Абдумажитов бу ёруғ оламдан кўз юмдилар. Аллоҳим раҳматига олсин... Қўллаб-қувватлаган барча ҳамюртларимизга ўз миннатдорчилигимизни билдирамиз", дейилади кичиккина эълонда.\n25 августга ўтар кечаси АҚШнинг Тенниси штати Нэшвилл шаҳри шимолида Дониёр Абдумажидов ўз автомашинаси ичида ўқ отар қурол билан отиб кетилганди.\nНэшвилл полицияси воқеа юзасидан тергов суриштирув ишларини олиб бормоқда.\nОтишма тафсилотлари маълум эмас.\nАбдумажидов Нэшвилл шаҳрининг Эллистон мавзесидаги New York Pizza тамаддихонасида пицца ташувчи бўлиб ишлаган.\nNew Chanel 5 мухбирининг хабар беришича, Дониёр Нэшвилл шимолидаги Батавиа кўчасидаги хонадонлардан бирига пицца элтиш учун кетган пайтда ҳужумга учраган.\nЛекин, у пицца олиб бориши керак бўлган хонадон эгалари пиццага буюртма бермаганликларини айтишган.\nДониёр Абдумажидов Нэшвил шаҳридаги Вандербилт Университети тиббий марказига оғир аҳволда ётқизилган эди.\nАҚШда яшовчи ўзбекистонликлар ўз ватандоши муолажаси учун gofundme.com сайтида ҳайрия тадбири эълон қилиб, пул тўплашга киришганди. Gofundme.com сайтида эълон қилинган ҳайрия тадбири доирасида 60 минг АҚШ долларидан ортиқ миқдорда пул тўпланди.\nҚуйида АҚШда яшовчи ҳуқуқшунос Сухроб Исмоилов билан ушбу воқеа ва бу давлатдаги ўзбекистонлик муҳожирлар аҳволи ҳақидаги суҳбатни тингланг:


Саховат ва кўмак – юртдошимга мадад » Sangzor.uz - Инновацион ахборот портали\nSangzor.uz » Солиқ хабарлари » Саховат ва кўмак – юртдошимга мадад\nЖиззах вилояти Давлат солиқ бошқармаси томонидан “Саховат ва кўмак” ҳаракати доирасида хайрли ташаббуслар давом эттирилмоқда. Июль ойининг илк санасида Жиззах шаҳридаги ногиронлиги бор 20 та оила ҳолидан хабар олинди. Сайилжойи, Турон, Наврўз, Тошлоқ ва Амир Темур номли маҳаллаларда яшовчи бу оилаларнинг ҳар бирига 500 минг сўмлик озиқ-овқат маҳсулотлари тарқатилди. Бундан ташқари, уларнинг айни кундаги асосий муаммолари ўрганилди.\nГ.Содиқова 2-гуруҳ ногирони, унга даволаниш учун маблағ зарур бўлса, Ў. Раҳимованинг уй-жойи таъмирталаб. С.Валиева янги паспорт олишда ёрдам сўради. Уларнинг бу каби муаммолари 4-сектор масъуллари томонидан тегишли идоралар ҳамкорлигида ҳал этилиши учун рўйхатга олинди.\nЁрдамга муҳтож инсонларнинг оғирини енгил, мушкулини осон қилиш ҳар бир кишига қалб осойишталигини беради. Халқимизга хос бу хайрли амалнинг умумхалқ ҳаракатига айлантирилиши минглаб юртдошларимизга эртанги кунга ишонч бағишлаб, янги орзу-умидларнинг куртак очишига сабаб бўлмоқда.


Таъзим ва эҳтиром сизга, азиз Устозлар. - Fitrat.uz\nБош саҳифа / Мақолалар / Таъзим ва эҳтиром сизга, азиз Устозлар.\nТаъзим ва эҳтиром сизга, азиз Устозлар.\nSentabr 30, 2017\tТаъзим ва эҳтиром сизга, азиз Устозлар.da fikr bildirishni o'chirish 556 Кўришлар\nУстоз – муаллимсиз қолганда замон,\nНодонликдан қаро бўларди замон.\nМуқаддас ислом дини илму-маърифатга тарғиб қилувчи илоҳий диндир. Муаллимлик эса буюк мақомдир. Зеро, башариятнинг энг афзал вакиллари бўлмиш Пайғамбарлар ҳам муаллим қилиб юборилганлар. Муаллим сўзининг маъноси илм берувчи, таълим берувчи, ўргатувчи демакдир. Пайғамбарлар инсониятга эзгуликни таълим берганлар, яхшиликка ўргатганлар. Мана шунинг ўзи ҳам устозлик қай даражада юксак мартаба эканлигини кўрсатади.\nИлм руҳнинг озуқасидир. Инсоният илм билангина Аллоҳни танийди, ҳақиқий саодатни қўлга киритади, унинг шарофати билан юксалади. Илм эса устознинг саъй-ҳаракати, тинимсиз меҳнати, ғайрати ва матонати билан эгалланади. Илм ўргатувчи устозлар бежизга «пайғамбарларнинг меросхўрлари» деб эъзозланмаганлар. Қуръони каримда ўзи эгаллаган илмни бошқаларга ўргатган устозларнинг шаъни-шарафи нақадар улуғлиги ҳақида бундай марҳамат қилинади:\n“….Аллоҳ Сизлардан иймон келтирган ва илм ато этилган зотларни баланд даража (мартаба) ларга кўтарур”.(Мужодала сураси, 11-оят).\nИлму маърифат зиёсини тарқатиш савобли амал бўлиб, бу вазифага мутасадди бўлган кишининг даражаси ҳам мислсиздир. Шунинг учун ҳам борлиқдаги ҳамма нарса устознинг ҳаққига дуо қилиб туради. Расулуллоҳ соллаллоҳу алайҳи ва саллам бу ҳақда шундай марҳамат қилганлар:\n«Албатта, Аллоҳ таоло, Унинг фаришталари, осмонлару ер аҳли, ҳатто ковагидаги чумоли ва хаттоки балиқгача одамларга яхшиликни таълим берувчига саловот айтадилар» (Имом Термизий ривояти).\nУстоз ва мураббийлар жамият биносининг бинокорлари, онгу тафаккур муҳандислари ва маърифат боғининг боғбонларидир. Устоз ва муаллим ҳаёт бўстонидаги ниҳолнинг бақувват дарахтга айланиши учун беқиёс меҳнат қилади. Шунинг учун ҳам унинг шогирд устидаги ҳаққи бениҳоя катта ва улуғдир. Устоз шогирдини ўз фарзандидек кўради. Балки унга фарзандига кўрсатмаган таважжуҳ билан юзланади. Унинг юпун ва совуқ бўлган маънавий оламини ўзининг қалб қўзи билан иситади. Зимистон дунёсини илм қуёшининг мўъжизакор зиёси билан мунаввар этади. Сабр ва меҳр билан парваришлайди. Дунёю охиратда улуғлик, манфаат ва нажот келтирадиган йўлга йўллаб қўяди. Бунга қўшимча равишда шогирдининг салоҳияти учун туну кун дуода бўлади. Натижада, унинг қўлига ниҳол бўлиб келган ўқувчи ва талаба совуқ урмасдан, зулматларда абгор бўлмасдан униб-ўсади ва вақти келиб бу ниҳол ҳаёт бўстонидаги сербарг ва муҳташам дарахтга айланади. Кейин у ҳам, ўз навбатида, маънавият боғига ўзининг турли меваларини тақдим қилади.\nУстозлар маънавият осмонида мусаффо зиё таратиб турган йўлчи юлдуздирлар, улар туфайли одамлар тўғри йўлни топадилар, уларнинг шарофати билан жаҳолат зулматларидан омонлик қирғоғига етишадилар. Бинобарин, устозу муаллимларни рисоладагидек ҳурматламай туриб, ҳақларини муносиб равишда адо қилмай туриб, фарзандларимиздан эл-юрт, жамият, қолаверса, бутун дунё учун фойдаси тегадиган етук шахслар, олиму зиёли, шифокору муҳандис, ходиму тадбиркор каби кишилик жамиятига фойдаси тегадиган керакли ва фидойи инсонларни кутиш мумкин эмас.\nИнсон учун устозининг фазли отасининг фазлидан устун эканлигида ҳеч қандай муболаға йўқ. Зеро, ота фарзандини юқори оламдан ерга тушишига сабаб бўлган бўлса, устоз унинг ердан юқорига қараб кўтарилишига хизмат қилади. Шу боис ҳам мусулмон халқи қадим-қадимдан устоз ва мураббийларга мисли кўрилмаган ҳурмат кўрсатиб келган. Чунки фарзандларининг камолотга етиб, дунёю охират саодатига эришишлари учун устознинг ўрни беназир эканлигини яхши англаган.\nЎтмишда ҳам, ҳозирда ҳам бизда шогирдларига илм – ҳикматни танитувчи устозлар ҳурмат қилинган. Бу ҳақида қуйидаги ривоятларни келтириб ўтиш фойдадан ҳоли бўлмас:\nМуҳаддислар султони Имом Бухорий (раҳимаҳуллоҳ) бир муддат Маккаи мукаррамада дарс берганлар. Бир зиёратчи Имом ҳазратларига Бухорои шарифдаги устозларидан салом ва мактуб келтиради. Шунда Имом Бухорий зиёратчининг устозлар юртидан келганини билиб, уни қучоқ очиб кутиб олганлар ва чексиз эҳтиром кўрсатиб меҳмон қилганлар. Ундан салом хабарини эшитганларида Бухорои шариф томонга юзланиб, саломга алик олганлар ва табаррукона мактубни икки қўллаб олиб, эҳтиром билан танишиб чиққанлар.\nИмоми аъзам Абу Ҳанифа раҳматуллоҳи алайҳдан шундай деганлари ривоят қилинади: «Устозим Ҳаммоднинг ҳурмати учун унинг уйи томонга оёғимни узатмаганман. Ҳолбуки, унинг уйи билан менинг уйим орасида еттита кўча бор эди. Ҳаммод вафот этгандан сўнг қачон намоз ўқисам ҳар сафар албатта ота-онамга қўшиб, унга ҳам Аллоҳдан мағфират сўраганман. (Нафақат у) Балки, кимдан нимадир ўрганган бўлсам ёки кимдир менга нимадир ўргатган бўлса, албатта ўша кишилар учун ҳам доим Аллоҳдан мағфират сўрайман».\nУстоз деганда фақатгина диний билимларни таълим берган кишиларни эмас, балки, ҳар қандай фойдали илм ўргатувчи шахс назарда тутилишини ҳам унутмаслигимиз лозим. Чунки муқаддас динимиз ‒ Исломда илмлар диний, дунёвийга ажратилмайди. Балки, фойдали ва фойдасизга тақсимланади. Инсоният учун фойдали бўлган ҳар қандай илм Исломда ардоқланади.\nХалқимизда «устоз отангдан улуғ», деган яхши гап бор. Дарҳақиқат, ота инсоннинг дунёга келишига сабабчи бўлса, устоз унга ҳаётда яшашни таълим беради. Шунинг учун ҳам мўмин-мусулмонлар намозларининг сўнгида Пайғамбаримиз (с.а.в.)га саловот айтганларидан кейин, ота-оналари қаторида устозларининг ҳакларига ҳам Аллоҳдан мағфират сўраб дуо қиладилар. Ҳозирги кунда юртимиздаги барча таълим муассасаларида ёшларга турли соҳалар бўйича таълим бераётган устозларни алоҳида эсга олиш, уларни иззат-икромларини ўрнига қўйиш ҳар биримизнинг вазифамиздир.\nЎзбекистон бугунги дунё ҳамжамиятида ўзининг муносиб ўрнини эгаллаб, таълим, маданият, спорт ва бошқа соҳаларда тенглар ичра тенг овоз билан халқаро майдонда ўз мавқеъига эга бўлишида устоз ва мураббийларнинг ўрни беқиёсдир.\nЮртимизда ҳар йили 1 октябрь – Устоз ва мураббийлар куни байрами сифатида кенг нишонланади. Албатта, бу байрам мустақил Юртимизда устозларга бўлган ҳурматнинг рамзий ифодаси бўлиб, аслида устозларга эҳтиром аждодларимиздан мерос бўлиб келаётган буюк қадриятларимиздан саналади.\nУстозларни қадрлаш ҳақида сўз кетганда беихтиёр ҳазрати Мир Алишер Навоийнинг ушбу сўзлари ёдимизга тушади:\nДинимиз таълимотига кўра ўзгаларга таълим берган киши нафақат дунёда иззат ҳурматда бўлади, балки вафотидан кейин ҳам қолдирган манфаатли илми, таълим берган шогирдларининг хизмати, ёзган асарларидан ўзгаларнинг фойдаланиши туфайли номаи амалига савоб тўхтовсиз бориб туради. Шундай экан, устоз ва мураббийлар ҳар қанча эъзозланса арзийди.\nЖамият олдида катта масъулият соҳиби бўлган барча устоз ва мураббийларимизга мустаҳкам сиҳат-саломатлик тилаб қоламиз.\nЯнгийўл тумани “Жомеъ”\nАввалги 29.09.2017 й. Устозларга эҳтиром\nКейинги Хушхабар! Зангиота тумани “Имоми Аъзам” жоме масжидининг янги биносини қуриш ишлари бошлаб юборилди


Qalampir.uz - Asian Games. Саккизинчи кунда 6 та медаль, Русландан олтин!\nAsian Games. Саккизинчи кунда 6 та медаль, Русландан олтин!\n21:35, 26.08.2018 Спорт\nОсиё ўйинларининг саккизинчи кунида ўзбекистонлик спортчиларделегация ҳисобига 6 та медални қўшиб қўйдилар.\nИндонезияда давом этаётган Осиё ўйинлари мусобақасининг саккизинчи кунида ўзбекистонлик спортчилар учун делегация ҳисобига 6 та медал қўшиб қўйдилар.\nЖумладан, пенчак силат спорт тури бўйича ярим финалда индонезиялик Иқбал Пратамага қарши жанг қилган Абдумалик Салимов рақибига 0:5 ҳисобида мағлуб бўлди. Аммо шунга қарамай, бронза медалига сазовор бўлди.\nКаратэчи Cадриддин Сайматов бронза медали учун вьетнамлик Хаи Нгуенга қарши жанг ўтказди ва 1:8 ҳисобида ғалаба қозонди.\nЯна бир каратэчи Барно Мирзаева бронза медали учун жангда таиландлик Арм Суккиауни 2:1 ҳисобида мағлуб этди. Навбатдаги бронза ҳам қўлга киритилди.\nОғир атлетика бўйича Омадой Отақўзиева даст кўтаришда 101, силтаб кўтаришда 131, умумий ҳисобда эса 232 кг тошни ўзига бўйсундирди. Ва Омадойнинг омади келиб, делегация ҳисобига кумуш медальни тақдим этди.\nКуннинг энг қувонарли воқеаси, оғир атлетика бўйича Руслан Нуриддиновнинг Осиё ўйинларида олтин медаль ҳамда рекорд ўрнатгани бўлди. Руслан даст кўтаришда 191 кг, силтаб кўтаришда эса 230 кг тош кўтарди. Умумий ҳисобда 421 кг натижа кўрсатган Руслан Индонезиядаги Осиё ўйинларида Ўзбекистон спорт делегациясига олтинчи олтин медални қўшиб қўйди.\nМаълумот ўрнида, ушбу олтин медаль ўзбекистонлик оғир атлетикачилар учун Осиё ўйинлари тарихидаги биринчиси ҳисобланади.\nБосқон улоқтириш баҳсларида Суҳроб Хўжаев 74,06 натижа кўрсатди. Бу Суҳробнинг мавсумдаги энг яхши кўрсаткичи бўлди. Ушбу натижа эса Ўзбекистон делегациясига 11-бронза медалини тақдим этди.\nБундан ташқари, бугун ўз вазн тоифасида рингга кўтарилган уч боксчи – Жамшид Латипов, Шунқор Абдурасулов ва Бобоусмон Ботуровлар рақибларини мағлуб этиб, саралаш баҳсларини муваффақиятли бошладилар.\nШу тариқа, ўзбекистонлик спортчилар Осиё ўйинларининг саккизинчи кунида делегация ҳисобига 6 та медални қўшиб қўйдилар. Ўзбекистон айни вақтда 6 та олтин, 11 та кумуш ва 11 та бронза, умумий ҳисобда 28 та медаль билан 35 мамлакат орасида 10-ўринни эгаллаб турибди.\nРўйхатнинг кучли учлигидан Хитой (174), Япония (122) ҳамда Жанубий Корея спорт делегациялари жой олган.\nСуратлар муаллифи Ҳасан Пирмуҳаммедов, Маъруфжон Асқаров\nAsian Games. Суҳроб Хўжаев бронза медалини қўлга киритди\n11:34, 17.01.2019 1 742\n11:08, 20.12.2018 3 160\n15:23, 13.10.2018 4 283\n12:26, 10.10.2018 1 661\n11:44, 10.10.2018 3 098


Отабек Умаровнинг аҳволи қандай? Маълум қилинишича у ҳозир... - Darakchi\nЖАМИЯТ 05.03.2021, 13:10\nОммавий ахборот воситаларида президентнинг куёви Отабек Умаров деярли уч ҳафта олдин мотоциклда ЙТҲга учрагани ҳақида маълумот пайдо бўлди. Маълумотларга кўра, у Жанубий Кореяда даволанмоқда:\n13 февраль куни Пушкин метросининг атрофида кечки соат 18:00 - 18:30 ларда содир бўлган ЙТҲ Отабек Умаров мотоцикли билан келиб урилган Epica автомобилининг эгаси Бобир Маматов бўлган.\n"ГАИ ходимлари келди, олиб кетди" деган хабарларнинг барчаси ёлғон ҳисобланади, - деди Б.Маматов - Асосийси, мени ўлганим ҳам ёлғон. Оллоҳга минг шукур мен соппа-соғман.\nИжтимоий тармоқларда ўзим ҳақимда турли ёлғон маълумотларни эшитдим, ўқидим. Ростини айтсам, Отабек Умаровни ўзим машинамда касалхонага олиб борганман. У хавотир оладиган даражада оғир жароҳатланмаган эди.\nОтабек Умаровнинг яқинлари берган маълумотга кўра, у ҳозирда Жанубий Кореяда даволанмоқда.\n«Газета.uz»нинг ёзишича, таҳририят ЙТҲ тавсилотлари борасида президент маъмурияти, ССВ ва Тошкент ИИБга сўровлари юборган, аммо уларнинг бари жавобсиз қолган. Ҳодиса ҳақида ҳозирча расмий хабарлар берилмаган.\nБугун, 5 март куни депутат Расул Кушербаев ўзининг Telegram-каналида, «истаймизми йўқми ҳар қандай ахборот текширилиши билан ўз ҳаққоний қийматига эга», деб ёзди. «Бирор расмий идоранинг маълумоти эълон қилинмагунча турли таҳмин ва фикрларни асос ёҳуд юридик факт сифатида қабул қилиб бўлмайди».\nДепутатнинг фикрича, Отабек Умаровнинг соғлиги масаласи сўнгги вақтларда кўпроқ сиёсий қолипга кўчирилмоқда:\n«Ҳурматли Отабек Умаровнинг соғлиги масаласи ҳам афсуски сўнгги вақтларда кўпроқ сиёсий қолипга кўчирилаяпти? Очиғи тушунмаяпман: бир кишининг автоҳалокатга учраши ва даволаниши шунчалар ғайритабиий ходисами.», — дея қўшимча қилиб, Отабек Умаровга соғлиқ тилади.


Сирдарё вилоятида “Орол денгизи фожиасининг салбий оқибатлари” мавзусидаги давра суҳбати бўлиб ўтди\nВы здесь: Home Сирдарё вилояти ҳудудий бўлинмаси Сирдарё вилоятида “Орол денгизи фожиасининг салбий оқибатлари” мавзусидаги давра суҳбати бўлиб ўтди\nСоздано 24.12.2018 05:28 | |\nЖорий йилнинг 19 декабрь куни Сирдарё вилояти Гулистон шаҳри Гулду қошидаги 1-академик лицейида Ўзбекистон экологик ҳаракати Сирдарё вилояти ҳудудий бўлинмаси томонидан “Орол денгизи фожиасининг салбий оқибатлари” мавзусидаги давра суҳбати бўлиб ўтди.\nТадбирда Ўзбекистон Экологик ҳаракати Сирдарё вилояти ҳудудий бўлинмаси, Сирдарё вилояти Экология ва атроф муҳитни муҳофаза қилиш қўмитаси, Гулду қошидаги 1-академик лицейи ўқитувчи ва тингловчилари, ФЖШМҚМИ Сирдарё ҳудудий бўлинмаси, Ўзбекистон Экологик ҳаракати Сирдарё вилояти ҳудудий бўлинмаси фаоллари ва ОАВ лари иштирок этдилар.\nТадбирнинг асосий мақсади, Орол денгизи, унинг бугунги ҳолати ҳамда ҳалокатдан қуткариш борасида амалга оширилаётган лойиҳаларнинг мазмун моҳияти ҳақида маълумотлар бериш.\nҲозирги кунда Орол танглиги инсоният тарихидаги энг йирик экологик, гуманитар фожиалардан бири бўлиб, у ўта долзарб муаммога айланди. 35 минг йил муқаддам, Турон паст текислигида пайдо бўлган Орол денгизи майдони 64,5 минг кв. км, узунлиги 428 км, энг кенг жойи 235 км, сувнинг ўртача хажми 1064 км куб эди. Соҳиллари эса 80-100 кмга чекинди, яъни янги саҳро майдони «Орол қум» пайдо бўлди. Оролда 11 млрд. тонна туз ва чанг йи-ғилган бўлиб, йилига 15-75 млн тонна туз ва чанг осмони фалакка кўтарилмоқда ва узоқ-узоқ ҳудудларга етиб бормокда. Орол денгизи қуришининг иқлимга, ўсимлик ҳайвонот дунёсига ва инсон организмига таъсири катта.Орол денгизи атрофида иқлим ўзгариши ҳам руй бермоқда ва ёғин сочин таркибида зарарли тузлар кўпаймоқда. Қишда ҳаво ҳаракати 5-6 ҳарорат паст бўлмоқда. Катта майдонда (3 млнга) денгиз тагининг очилиб қолиши, чанг бўронларнинг кўпайишига сабаб бўлмоқда.\nОрол Дунё кўллари орасида Каспий, юкори кўл (Америка) ва Виктория кўли (Африка)дан кейин 4-чи ўринда эди. 1960 йил-лардан бошлаб Орол денгизи сатҳининг тез суръатлар билан пасайиши Марказий Осиёда жиддий тус олган салбий экологик, ижтимоий ва иқтисодий оқибатларга олиб кела бошлади. Ўтган асрнинг 50 йилларида Амударё ва Сирдарёдан денгизга ҳар йили 50-60 куб км сув қуйилар эди. Денгизда 7 ой давомида кема-лар қатнар эди. Унда Аральск ва Муйнак каби шаҳарлар ҳам мавжуд эди. Ахолиси асосан балиқчилик, чорвачилик, ондатра, нутрия урчитиш, сабзавот, полизчилик ва бошқа соҳалар билан шуғулланиб келган. Марказий Осиё ва Қозоғистонда суғориладиган ер майдонининг 60 – йилларидан бошлаб муттасил тарзда кенгай-тириш (35 йил мобай-нида Орол ҳавзасида 3 млн гектардан зиёд ер ўзлаштирилди), 50 дан ортиқ сув омборлари қурилди. Буларнинг барчаси оролнинг қуришига сабабларидан бири бўлди. Бу ҳам ўз навбатида туманнинг экологик вазиятига таъсир қилмоқда. Экологик, санитария ва гигиена шароитларнинг ёмонлашуви Орол бўйи аҳолиси ўртасида ҳар хил юқумли касалликларнинг кўпайшига сабаб булди. Шундай қилиб Орол денгизининг қуриши Марказий Осиё ва Қозоғистонда сифат жиҳатидан янги экологик вазиятларни вужудга келтирди.


“Ўзқишлоқхўжаликмашлизинг” акциядорлик лизинг компанияси акциядорлари учун\n2015 йил 14 май куни АЖ “O‘zqishloqxo‘jalikmashlizing” акциядорлик лизинг компанияси акциядорларининг 2014 йил якунлари бўйича йиллик умумий йиғилиши ўтказилди. Умумий йиғилишда қуйидаги масалалар кўриб чиқилди:\n3. Компаниянинг 2014 йил молия-хўжалик фаолияти натижалари бўйича Бошқарув раисининг ҳисоботини тасдиқлаш.\n4. Компания кузатув кенгашининг 2014 йилдаги фаолияти бўйича Кузатув кенгаши раисининг ҳисоботини тасдиқлаш.\n5. Компаниянинг 2014 йил фаолияти натижалари бўйича тафтиш комиссияси хулосасини эшитиш ва тасдиқлаш.\n6. Компаниянинг 2014 йил фаолияти натижалари бўйича аудиторлик ташкилотининг хулосасини эшитиш ва тасдиқлаш.\n7. Компаниянинг 2014 йил учун йиллик ҳисоботини тасдиқлаш.\n8. Компаниянинг 2014 йил якуни бўйича олинган соф фойдасини тақсимлаш. Дивидендлар миқдорини, уни тўлаш шакли, муддати ва тартибини белгилаш.\n9. Компания кузатув кенгаши ва тафтиш комиссияси аъзоларига ўз вазифаларини бажарганлиги учун бир маротабалик ҳақ тўлаш.\n10. Компания акциядорлари томонидан белгиланган даъво муддатида талаб қилиб олинмаган дивидендларни Компания ихтиёрида қолдириш.\n11. Компаниянинг ташкилий тузилмасини тасдиқлаш.\n14. Компаниянинг “Акциядорларнинг умумий йиғилиши тўғрисида”ги, “Кузатув кенгаши тўғрисида”ги, “Бошқарув тўғрисида”ги, “Тафтиш комиссияси тўғрисида”ги, “Қимматли қоғозлар тўғрисида”ги, “Дивиденд тўлаш тартиби тўғрисида”ги, “Саноқ комиссияси тўғрисида”ги ва “Меҳнатни муҳофаза қилиш жамғармасини ташкил этиш ва унинг маблағларидан фойдаланиш тартиби тўғрисида”ги Низомларни тасдиқлаш.\n15. Компания Уставига ўзгартириш ва қўшимчалар киритиш.\nУмумий йиғилишда жамиятнинг 20 608 058 дона овоз берувчи акциялари эгалари бўлган 29 та акциядори ва уларнинг вакиллари иштирок этди. Бу жамиятнинг овоз берувчи оддий акциялари эгаси бўлган акциядорлар эгалик қилган овозлар умумий сонининг 90,76 фоизини ташкил этди.\nУмумий йиғилишда кун тартибига киритилган барча масалалар бўйича тегишли қарорлар қабул қилинди.\nАсосий Янгиликлар “Ўзқишлоқхўжаликмашлизинг” акциядорлик лизинг компанияси акциядорлари учун


Ўзбек билан қирғизни ким ва нима ëвлаштирмоқда?\n24 май 2022, Тошкент вақти: 10:32\nИкки туркий халқ бугун яна бир совуққон фитна қурбонига айланди.\n5 кундан бери Ўш ва Жалолободдаги юз бераëтган қирғин бундан 20 йил олдин Ўш ва Ўзганда юз берган қирғиз ўзбек тўқнашувини хотирамизда қалқитди.Тили¸ дини бир бўлган икки қардош эл нега ëвлашди, деган савол эса бизни тарих қаватларига етаклади.\nУнутмоқ дардидан сақла, худойим!\nРасман қирғиз давлати 1924 йил Россия таркибидаги мухтор республика ўлароқ ташкил қилингани айтилса-да, бундан минг йиллар муқаддам олис Енисей бўйларида қирғиз ҳоқонлиги давр сургани Чингиз Айтматовнинг “Оқ кема” асарида ҳикоя қилинади. Бу давр ҳақида профессор Гога Ҳидоятов гапиради.\n- Қирғизларнинг жуда кўҳна тарихи бор. Улар 3000 йил олдин Енисейда яшашган. Унинг номи илгари Энасой эди. Демак катта дарë. Кейин улар кўчиб келишди Олтойга. Олтойни бошқа ном билан Ҳегас деган. Енисейда буларнинг номи Жинлин эди. Олтойга келганда буларнинг номи Ҳегас бўлди. Кейин улардан ҳам қочишди. Қочиб буларни олиб келган асосий авлоди буға эди. Қирғизистонга борсангиз¸ ҳамма ëқда буларнинг гўрлари¸ кийикларнинг шохларини кўрасиз. Бу асосий буға авлодининг сиймоси. Улар кейин 10-11 асрларда Олтойдан ҳозирги Қирғизистонга кўчиб келишади. Бу бўш жойлар эди. Лекин асосан булар тоғларда яшарди.\nБу ерлар¸ ҳозирги қирғизларнинг ерлари¸ бу ерда асосий яшаган Қорахонийлар эди. Биринчи Бўграхон¸ ҳозирги буларнинг Манас деган афсоналари Қорахонийлардан чиққан. Қорахонийлар ўзбек халқининг асосчиси бўлган эди. 13 асрда Чингизхон бу ерларни ўзининг ўғли Чиғатойга беради. Чиғатой шу ерда хон бўлган эди. Лекин Чиғатой бутун ўзининг ерларида бутун халқларни кўчманчиликдан ўтроқ халқларга айлантирмоқчи эди. Кейин 15 асрда бу ерларнинг ҳаммаси Андижон хонлигига ўтади. Демак¸ бу ерлар Бобурнинг отасига тушади. Кейин бу ерда Бобур хон бўлади. Подшоҳ Бобур бу ерларга эга бўлган эди. Ҳозирги шаҳарлар Ўш¸ Жалолобод¸ Ўзган ҳаммаси асосан ўзбек тилида гапиришар эди. Шайбонийлар келганда буларга бу ëққа рухсат беришади. Булар кўчманчи халқ бўлган эди. Буларни чўлдан бу ëққа олиб келишади. Булар чўлда яшай олмаган эди. Ҳаммаси тоққа кўчиб кетади. Мана бу тарих¸ дейди Гога Ҳидоятов.\nТаниқли ëзувчи Чингиз Айтматов, “тарих ҳужжат ёрдамида тасдиқланиши керак. Аммо бизнинг халқларимизнинг ҳаёти кўпинча афсонавий тус олиб кетади” деган эди.\nҚўқон ҳонлиги даврида ўзбек қирғиз дея айиришмасдан бир ариқдан сув ичиб¸ бир масжидда намоз ўқишган¸ дейди ўзбек ëзувчиси Дадахон Нурий.\n- Мен шуни эшитганманки¸ менинг бобом кўп айтарди¸ “Ҳеч қачон сен ўзбек¸ сен қирғиз деган гап бўлмаган. Қаердан чиқди бу. Битта мачитга бориб намозни ўқиб келаверар эдик. Мусулмон деган гап бўларди” деган мен кўп эшитганман. Энди бу ҳозир бутун юрагимиздаги дард бўлиб турибди¸ дейди Дадахон Нурий.\nҚўқон хонлиги¸ чор Россияси ишғоли ва ундан олдинги даврларда ҳам қирғиз-ўзбек ўртасидаги этник можаролар ҳақида маълумотлар йўқ¸ дейди профессор Гога Ҳидоятов.\n- 1510 йилдан бу ëқда Шайбонийлар ҳукм сурадиган бўлгандан кейин бу ëқдан қирғизларнинг ҳаммасини қувиб чиқарган эди. 19 асрда Қўқон хонлиги ташкил қилганда булар яна кўчиб келишади. Тоғли ерларда булар яшай бошлашади. Кейин буларга қозоқлар Жанибек ва Хонгирей қўшилишади. Ўшанда қирғиз ва қозоқ қўшилиб кетади. Ўшанда ҳам булар кўчманчи эди¸ дейди Гога Ҳидоятов.\nҚурмонжон Додҳо ўрнаги\nТарихчи Тинчлик Чўратегинга кўра¸ қирғиз тарихида бугунги сиëсатчиларга ўрнак бўладиган бир аëл бор. Олой маликаси дея ном олган Қурмонжон Додҳо ўзини “қирғиз” демас эди¸ балки “туркийман” дер эди. Унинг ўзбек куëвидан бўлган ўғиллари чор истилочиси Скобелевга қарши курашнинг олд қатларида бўлишган. Руҳан ва феълан туркистончи бўлган бу аëл Марказий Осиëдаги бугунги сиëсатчиларга ўрнак¸ дейди муаррих.\nЎшлик зиëли Равшан ака Ғофуров ҳам бу фикрга қўшилади.\n- Менимча¸ ўзи Қурмонжон Додҳо деган жамоатчилик ҳам бор эди. Бундан ташқари у жуда катта интернационалист аëл бўлган. У ҳеч қачон ўзбек демас эди. Қизларини ўзбекларга бериб¸ келинни ўзбеклардан олиб шунақа жуда катта интернационалист аëл бўлган. Кенг аëл бўлган. Қурмонжон Додҳонинг қилган ишларини¸ унинг сиëсатини ўрганиб чиқса¸ ҳозирги раҳбарларга¸ ҳозирги сиëсатчиларга жуда катта яхши ибратда¸ дейди Равшан ака Ғофуров.\nЯқин тарихда рус Туркистони деб аталган ўлкани бўлиш ғояси Лениндан чиққан¸ дейди тарихчи олим Гога Ҳидоятов.\n- Қирғизистон 1920 йилда Қирғиз АССР шаклида РСФСР нинг таркибида бўлганди. Ўшангача қирғизларда ҳеч қанақа давлат йўқ эди. Уларнинг ерлари Қўқон хонлигининг ерлари эди. Шунинг учун ўша ердаги давлат Қўқон хонлиги эди. 1920 йилда Қирғиз автоном республика тузилади. Ўшанда Ўзбекистондан Ўзган¸ Ўш¸ Жалолобод деган ерларни тортиб олиб¸ қирғизларга беради. Мана шу можароларнинг илдизи ўша ерда. Қирғизлар у ëқда шаҳарларда яшамаган эди. Бишкекни олсангиз¸ илгариги Тўқмоқ¸ Пишпек деган эди. Бу ўзбекларнинг номи эди. Уларнинг ҳаммасини ўзгартириб қирғизларга беради. Ҳозирги можароларни олсангиз¸ илдизи ўшанга бориб тақалади. Қирғизлар ўшанда ҳам шаҳарларда яшамаган эди. Унга ўрганмаган эди. Асосий шаҳарларда ўзбеклар ва руслар яшаган эди. Агар Ўшни олсангиз¸ у ерда ҳеч ким қирғиз тилида гапирмайди. Ҳамма ўзбек тилида гапиради. Жалолободни олсангиз¸ Ўзганни олсангиз¸ Ленин ташкил қилган ўша Конституцияларни.\nОзодлик: Демак¸ бугун вақт ўтиб портлаëтган бомба ўша вақтда қўйилган экан.\n- Албатта. Бу асосан большевикларнинг иши¸ дейди Гога Ҳидоятов.\n1990 Ўш-Ўзган фожеаси\nТарихчи олим Ҳидоятовга кўра¸ совет қуюшқони ичида турган Қирғизистон ҳукумати бу қуюшқон заифлашгани ҳамоно муаммолар гирдобида қолади.\n1990 йили Қирғизистон жанубида ҳовли қуриш учун ерларни босиб олиш ҳаракатларидан чиққан низо миллий жанжалга айланиб кетади.\n- 1990 йилларда асоий сабаб нима бўлган эди? Қирғиз конституциясига “Бутун Қирғизистон ерлари қирғизларники” деб бир жумла киритади. Ўзбеклар қаëққа кетади? Ўзбеклар Боткен¸ Жалолобод¸ Ўзган¸ Ўш ҳаммаси бирдан ерсиз қолади. Ўша пайтдаги воқеаларга асосий сабаб мана шу бўлган эди. Эсингизда бўлса¸ 1990 йилларда учрашув бўлган эди. Ўшанда “Конституция ўзгартирилади” деб келишишган эди. Кейин конституция ўзгартирилиб “Қирғизистоннинг ерлари бутун халқларнинг ерлари бўлади” деб ўшанда тинчитган эди¸ дейди Гога Ҳидоятов.\nЎшлик Равшан Ғафуров бу воқеаларга бундан 20 йил олдин гувоҳ бўлган эди.\n- Ер масаласида бўлган. Бизда шаҳардаги энг катта корхона текстилний комбинат 11-12 минг одам ишлайдиган корхона эди. Ўшанинг атрофида ерлар бўларди. Яхши ерлар. Уй солгани жуда ҳам мос. Биз шу ерга уй соламиз¸ деб кириб келган. Албатта¸ бундан норозичилик чиққан. Катта ўтга кичкина гугурт дегандай ўша баҳона бўлган¸ дейди Равшан Ғафуров.\nДадахон Нурийга кўра ўтган асрдаги Ўш Ўзган фожеаси КГБнинг фитнаси эди.\n- 1990 йилда ҳам худди шунақа воқеа бўлган. Уни кўпчилик ижодкорлар ҳам бориб нима қилишган. Ўша пайтда шу комиссиянинг ичида Нуриддин Акрамович Муҳиддинов ҳам бўлган. Хабаринглар бўлса керак. Ўша пайтда матбуот ҳам КГБ нинг иши деб ëзган. Бу сафар ҳам худди шу қайтариляпти¸ дейди Дадахон Нурий.\nБундан 20 йил олдинги фожиа ва бугунги қирғин сценарийси эгиз қўзилар каби бир-бирига ўхшайди¸ дейди 1990 йилги Ўш-Ўзган фожеаларини ўрганган журналист Анвар Усмонов.\n- 20 йил олдин худди шу сценарий билан Ўш фожиаси¸ 5 июн куни Ўзган фожиаси ўтган. Лекин кўпроқ бўлди. Тоғдан мерганлар келди. Лекин ўша пайтда совет армияси бор эди. Совет армияси ўзбекларни сақлаган. Икки-уч кун ўтиб мен Ўзганда бўлдим. Филмлар олдик¸ мен бир неча мақолалар ëздим. 15 кундан кейин Қирғизистонга бирлашган тергов комиссия келди.МВД¸ КГБ¸ прокуратура. Унинг бошлиғи Калиниченко эди. Мен у билан учрашдим. Мен ўша пайтда ЦК КПСС газетасининг мухбири эдим. Шунинг учун мени қабул қилган. Менга Калиниченко “Анвар¸ бир нарса қилинглар Москвада. Бизнинг ахборотга Москвада ҳеч ким аҳамият бермайди” деб айтди. Ўша пайтда ҳам ҳеч ким аҳамият бермаган. Генштабда ишлаëтган Ачалов деган битта генерал бор эди. Ҳозирги Примаков бор. Булар Горбачëвга қарши кучлар. Улар Горбачëвга кўрсатиб “Марказий Осиëдаги чуркалар Кремлсиз яшай олмайди. Булар фақат урушади” деб жуда катта тошни ташлаганда. Бу ҳақиқатан планлаштирилган. Фарғона¸ Ўш фожиаларига қарасангиз¸ сценарий битта¸ дейди Анвар Усмонов.\nËзувчи Дадахон Нурий ўтган асрнинг 90-йилларидаги ўзбек жамоатчилиги фаоллик билан можарога ечим излаганини элайди.\n- Бу олдин ҳам уюштирилган. Ҳеч қачон қирғиз мана бунақа ўт қўйиш¸ нима дегани бўлмаган. Бу энди кимлардир томонидан махсус чопонлар кийдирилган бўладими¸ бу махсус подразделениенинг иши бўлса керак. Чингиз ака ўшанда жуда қаттиқ куюниб айтган. У киши ниҳоятда ғазабланган бундан. Ўзбек билан қирғизнинг орасида бу ҳеч қачон бўлмаган. Мен шуни яхши биламанки¸ Нуриддин Акрамович келиб биз ëзувчилар билан учрашуви бўлган. Шуни газетада ҳам эълон қилган. “Махсус кийинган¸ чопонлар кийган махсус подразделение томонидан уюштирилганлиги маълум бўлиб қолди. Улар қилар ишни қилиб йўқ бўлиб қолди. Бу ëғи эса ўт олаверди” деб газеталар ëзди. Мана бугун ҳам шу сценарий қайтарилди¸ дейди ўзбек ëзувчиси Дадахон Нурий.\nДарë бўйларида ëтиб йиғладим\nдеб ëзган эди Ўш воқеаларидан муттасир бўлган марҳум Шавкат Раҳмон. Орадан ўтган 20 йил давомида миллий сиëсат йўналишидаги саҳв хатолар боис бу фожиа бошқача кўлам билан яна қайтарилди¸ дейди ўшлик Равшан ака Ғаффоров.\n- Орадан 20 йил ўтган бўлса ҳам ўша муаммолар шу бўйича қолган. Секин-секин келиб 20 йилдан кейин яна отилиб кетди¸ дейди Равшан ака Ғафуров.\nТарих нима деркан бизларга қараб....\nАйни пайтларда қирғиз-ўзбек тарихининг янги саҳифалари Ўш ва Жалолободда оқаëтган қон билан ëзилмоқда. Бу тарих минглаб мобил телефонлару¸ видео ва фото объективларга муҳрланмоқда. Саноқсиз интернет нашрларида ëзилмоқда. Бу ëғи энди келажак муаррихларига ҳавола...\nСўнг сўз ўрнида марҳум ëзувчи Чингиз Айтматовдан иқтибос\nЭзгулик салгина чекинса — бас, унинг ўрнига дарҳол ёвузлик мустаҳкамланиб олади. Афсуски, биз узоқ вақт бунга аҳамият бермадик. Тирик инсон яратувчилик ва бузғунчилик, ўйлаб ва ўйламасдан қилинадиган сон-саноқсиз ҳаракатлар манбаидир. Инсоннинг ички олами ниҳоятда мураккаб ва хавфли йўл-йўлаклардан иборат. Лекин, нима бўлишидан қатъий назар, қонхўрдан қонхўр туғилишини, ёвуз кимсадан ёвуз кимса туғилишини, манқуртчилик ва зомбичилик вабосини олдиндан бартараф этиш керак. Бу жамики инсониятнинг муқадддас бурчи ҳисобланади.\nЎзбек ва қирғизни ким ва нима ëвлаштирмоқда?


Россия Қантдаги учқичлар сонини ортиради\n09 май 2021, Тошкент вақти: 00:58\nКХШТ Бош котиби Николай Бордюжа Москва Қирғизистондаги ҳарбий базасида жанговар учқичлар сонини оширишини билдирди.\nБу ҳақда Николай Бордюжа Қирғизистонга қилган сафари чоғида маълум қилди. Бироқ КХШТ Бош котиби Россиянинг Қант авиабазасига нечта учқич жойлаштиришини ошкор қилмади.\nСўнгги маълумотларга кўра, ҳозирда Россиянинг Қантдаги базасида 500га яқин ҳарбий жойлаштирилган.\nЖорий йилнинг феврал ойида Қирғизистон ҳукумати АҚШнинг мамлакатдаги Манас ҳарбий базасини ёпиш тўғрисида қарор қабул қилган эди.


07:43, 02.10.2019 // 44948\nНавоийнинг Швейцарияси. Синтоб қишлоғидан фоторепортаж\nЯқинда Туризмни ривожлантириш давлат қўмитаси томонидан ОАВ вакиллари ва туристик агентликлар учун Навоий ва Бухоро вилоятларига инфотур ташкил этилди. Унда «Дарё» мухбири Хонзодабегим Аъзамова қатнашди. У Навоийнинг Синтоб қишлоғида бўлиб, ўзига хос маскан ҳақида репортаж тайёрлади.\nИлк манзилимиз Навоий вилояти бўлди. Дастлаб Нуротанинг Синтоб қишлоғига бордик. Қишлоққа соат 21:00 дан кейин борганимизгами, ёки атроф зим-зиёлигигами, билмайман, хаёлимда «қишлоқнинг нимаси қадимий? Нега ўзи бу ерга келдик?», деган саволлар туғилди. Лекин эртасига қишлоқни яна томоша қилиш мақсадида бордик.\nФото: Туризмни ривожлантириш давлат қўмитаси ахборот хизмати\nҚишлоққа кириб борар экансиз, бир томонда чанг-тўзон, бир томонда эса худди баҳордек ям-яшилликка гувоҳ бўласиз. Гўё икки фасл бир қишлоқда уйғунлашгандек.\nЙўлбошчи Синтобнинг қадимий обидаларини кўриш учун икки километр юқорига чиқиш керак деганди. Аммо қишлоқнинг майдони жуда катта экан. Айланамиз деб нақд 14 километр пиёда юрибмиз.\nЙўл-йўлакай «Синтоб» МФЙ раиси Мурод Мирзаевдан қишлоқ ҳақида қизиқарли маълумотлар билиб олдим.\nҚишлоқ Нуротадан тахминан 120 километр узоқликда жойлашган. Маҳалла раисининг айтишича, «синтоб» сўзи санскрит тилидан олинган бўлиб, «катта сой» деган маънони англатади.\nТоғли ҳудуд бўлгани учун сел кўп келади. Шунга мослаб, синтобликлар уйини тошлардан қурган. Аҳолиси 2 200 дан зиёд. Асосий даромади чорвачилик. Одатда транспорт ва дастёр сифатида эшаклардан фойдаланишади.\nМурод аканинг айтишича, қишлоқда ўнта авлиёнинг зиёратгоҳи бор экан.\nСинтобга илк сайёҳ 2006 йилда Нидерландиядан келган. Кейинчалик европалик туристлар оқими кучайган. Бошқа обидалар қатори сайёҳларни Чашмаи акко муқаддас булоғи (Синтоб кўли) кўпроқ қизиқтираркан. Айни пайтда қишлоқда ўндан ортиқ меҳмонхоналар бор. Меҳмонхоналарнинг ҳам ҳаммаси тош ва ёғочдан қурилган.\nНуротадан қишлоққача қатновчи енгил машиналар нархи 15-20 минг сўм. Қоидага мувофиқ, белгиланган тезликда борилса, бир ярим соатда манзилга етиб бориш мумкин.\nҚишлоқ аҳолиси содда ва самимий. Тожик тилида гаплашади. Лекин инглиз, немис ва француз тилларини ҳам оз-моз билишар экан.\nФото: Туризмни ривожлантириш давлат қўмитаси ахборот хизмат\nЙўлда чанқаб бир ҳовлини тақиллатиб сув сўрадим. Қизалоқлар олиб чиқиб берди. Сув баҳона бўлиб, онасини (аёлни) суҳбатга тортдим. Интернет йўқ, газ, свет муаммо. Одамлар кам. «Қишда бу ерда яшаш қийин эмасми», деб сўраганимда аёл: «Аслида биз бу ерда яшамаймиз. Қишлоқ бизга сизларнинг тилингизда айтганда худди дачадек. Фақат иссиқ кунлари келамиз. Экин-текин қиламиз. Ҳосилни йиғиштириб, яна ўзимизнинг уйимизга қайтиб кетамиз. Лекин нолимайман, ҳаётимдан жуда манунман» деб жавоб берди.\nЭнг қизиғи, аксарият навоийликлар бу қишлоқ ҳақида билмас экан.\nМасъулларнинг айтишича, қишлоқ 2020 йилда туризм қишлоғига айланиши кутилмоқда.\nХуллас, инфотурга бориб Нуротанинг бир четида, шаҳар шовқин суронларидан холи янги бир дунёни кашф қилдим.\n07:13 Кеча // 108890\n22:41, 21.02.2020 // 91954\n21:09, 21.02.2020 // 86568\n18:10 Кеча // 86120\n21:56 Кеча // 80461


Бухорода Президентга гўшт нархини арзонлаштиришнинг муқобил варианти тақдим этилди\nБухорода Президентга гўшт нархини арзонлаштиришнинг муқобил...\n16.02.2018 16:07 0 1422\nШавкат Мирзиёев Бухоро туманидаги «Бухоробалиқсаноат» масъулияти чекланган жамиятида амалга оширилаётган лойиҳалар билан танишди. Бу ҳақда Президент матбуот хизмати хабар берди.\n«Бухоробалиқсаноат» томонидан ташкил этилган балиқ етиштириш ва уни қайта ишлаш лойиҳаси аҳолини ушбу тансиқ маҳсулот билан таъминлашга хизмат қилади. Бу халқимиз рационини кенгайтириш, саломатлигини мустаҳкамлаш билан бирга гўшт нархини арзонлаштириш имконини беради.\nҚўшимча ер ажратилиши ва замонавий технологиялар жорий этилиши натижасида корхона қуввати янада кенгаяди. Чавоқ етиштириш, балиқ гўштини дудлаш, озуқа ишлаб чиқариш, соҳадаги хўжаликларга хизмат кўрсатиш йўлга қўйилади. Йигирмадан ортиқ иш ўрни яратилади.\nПрезидент Бухорода табиий кўллар кўплиги, уларда балиқ етиштиришни янада кўпайтириш мумкинлигини таъкидлади. Бухоро вилоятида бу соҳани ривожлантиришга яна 100 миллиард сўм ажратиш, мутахассислар тайёрлаш бўйича кўрсатма берди.\nЎзбекистон Шавкат Мирзиёев Бухоро Бухоробалиқсаноат


UzPFL :: Бутунжаҳон футбол саммитида Ўзбекистон делегацияси бир қатор учрашувлар ўтказди\nАввал хабар берганимиздек, Испаниянинг Мадрид шаҳрида 24-25 сентябрь кунлари Бутунжаҳон футбол саммити бўлиб ўтди. Ушбу саммитда Ўзбекистон Профессионал футбол лигаси Бош директори Омон Ғофуров бошчилигидаги делегация иштирок этди.\nCoca Cola Суперлига. “Қизилқум” ўз майдонида “Локомотив” билан дуранг ўйнади\nCoca Cola Суперлига. “Бухоро” Бекободда очко олди\nU21 Биринчилигида 20-тур ўйинлари якунланди\nОлий лига. Водий дербисида наманганликлар ғалабага эришди\nCoca Cola Суперлига, 20-тур: БУНЁДКОР — AНДИЖОН 6:2\n“Андижанка” – “Навбаҳор-W” учрашувини Розиябону Юсупова бошқаради\nПро лига. 13-тур расмийлари\nCoca Cola Суперлига. 8 та гол киритилган баҳсда “Бунёдкор” “Андижон”ни мағлуб этди\nCoca Cola Суперлига, 20-тур: МAШЪAЛ — ҚЎҚОН-1912 1:2


17:24Омар Моманидан янги карикатура: "Бавария" - "Барселона" тўқнашуви 5 17:00Артета "Арсенал"дан Партини харид қилишни сўради 0 16:37Артур "Барселона" раҳбарияти билан учрашди 3 16:13Иммобиле фаолиятини "Лацио"да якунлайди 1 15:50ЕЧЛ. "Атлетико" "Лейпциг"га қарши ўйин учун қайдномасини эълон қилди 8 15:27"Рома" Клюйверт ва Ундернинг сотувидан 50 млн евро ишлаб олмоқчи 0 15:04Фарфан Бекхэмнинг клубига ўтиши мумкин 0 14:42"Интер" - "Байер" учрашувидан фотогалерея 0 14:40"Реал" Эдегорни ижарадан қайтармоқчи 5 14:17"Валенсия"даги икки одамда коронавирус аниқланди 0 14:14Превью. "Локомотив" бугун Қозонда меҳмон бўлади 9 13:56«Бунёдкор» клуби раҳбариятида ўзгариш бўлгани расман тасдиқланди 15 13:50Карикатура: Левандовски жорий мавсум Лондон клубиларига кун бермади 10 13:29Мирзаев билан "Бунёдкор" нимага эришди? 37 13:27Olamsport: Ўзбек боксчилари учун ишланган видеороликлар, Петр Яннинг катта сурати ва бошқа хабарлар 0\nҒалабадан сарҳуш Фернандеш, Погбадан антиқа ҳаракат. "Манчестер Юнайтед" - "Копенгаген" учрашувидан фотосуратлар 5\nСульшер: “Энди финалга чиқишни хоҳлаймиз” 20\nЕвропа лигаси. Фернандешнинг голи "Манчестер Юнайтед"ни ярим финалга олиб чиқди 39


Хитойда Қозоғистоннинг Биринчи Президенти Нурсултон Назарбоев номидаги илмий-инновацион лабораториясининг очилиш маросими бўлиб ўтди. Бу ҳақда Қозоғистон Ташқи ишлар вазирлиги маълум қилди.\nКиритилди: 04:39 11.06.2021. Ўқилди: 790 марта. Фикрлар сони: 0 та.\n«Реанимация бўлимлари деярли тўлган»: Зангиотада вазия...


Бухорода 18 ёшли маст «мойкачи» танишининг «Nexia»сини олиб қочди – Bugun.uz\nЯнгиликлар - 17:23 · 19.01.2022\nБухоро шаҳридаги автомобилларни ювиш шохобчасида ишловчи 18 ёшли йигит маст ҳолда мижозининг «Nexia-3» машинасини олиб қочди. Бу ҳақда Тергов департаменти хабар берди.\nТаъкидланишича, 15 январь куни соат 23:30 да 31 ёшли А.А. ўзига тегишли бўлган «Nexia-3» русумли автомашинани ювдириш мақсадида Шейхон кўчасида жойлашган автомобилларни ювиш шохобчасига борган. Олдиндан таниш бўлган шохобча ишчиси, 18 ёшли З.О.га транспорт воситасини ювиш учун ташлаб кетиб, ярим соатлардан сўнг уни олиб кетмоқчи бўлиб келганида З.О. автомашинани бошқариб кетиб қолган.\nОлиб борилган тергов-тезкор ҳаракатлар натижасида автомашина З.О. томонидан Шофиркон тумани ҳудудига бориб қолдириб кетилгани аниқланган. Автомашина ашёвий далил тариқасида расмийлаштириб олинган.\nМазкур ҳолат юзасидан шаҳар ИИО ФМБ ҳузуридаги тергов бўлими томонидан З.О.га нисбатан Жиноят кодексининг 267-моддаси 1-қисми (Транспорт воситасини олиб қочиш) билан жиноят иши қўзғатилиб, қоидабузар процессуал тартибда ушланган.\nТергов жараёнида аниқланишича, шу куни З.О. маст ҳолатда транспорт воситасини олиб қочиб, кейинчалик Шофиркон тумани ҳудудига етиб келганида автомашинанинг газ ёнилғиси тугагани сабабли уни шу ҳудудда қолдириб кетишга мажбур бўлган.\nАввалроқ Тошкентда 13 ёшли бола «Tracker» автомобилини олиб қочгани ҳақида хабар берилганди. Шунингдек, Қашқадарёда меҳмон уй эгасининг машинасини олиб қочган.


Қирғизистон ва Тожикистон президентлари май ойида учрашишга келишиб олди\n21:42 / 30.04.2021\nҚирғизистон ва Тожикистон раҳбарлари Садир Жапаров ва Имомали Раҳмон телефон орқали суҳбат ўтказиб, чегарадаги вазиятни тезроқ тартибга солишга қаратилган чораларни муҳокама қилишди. Шунингдек, улар май ойининг иккинчи ярмида учрашишга келишиб олди.\nИмомали Раҳмон ва Садир Жапаров\n«Садир Жапаров Қирғизистон давлатлараро масалаларни мулоқот йўли билан ҳал қилиш ва қирғиз-тожик чегарасида барқарор вазиятни сақлаш тарафдори эканини алоҳида таъкидлаб ўтди. У Қирғизистон ва Тожикистон ўртасидаги ўзаро манфаатли ҳамкорлик бундан кейин ҳам икки халқ ўртасидаги кўп йиллик дўстлик ва яхши қўшничилик асосида сермаҳсул ривожланишига ишонч билдирди», деб маълум қилинган Қирғизистон президенти матбуот хизматида.\nТаъкидланишича, икки давлат раҳбари юзага келган вазиятни фақат тинч йўл билан ҳал қилишга келишиб олди. Шунингдек, Боткен вилояти ҳудудида 1 май куни икки томоннинг қирғиз-тожик чегарасини делимитация ва демаркациялаш бўйича ҳукумат делегациялари музокаралари бўлиб ўтишига қарор қилинди.\nҚирғизистон ташқи ишлар вазири Эрмек Киштобаевнинг маълум қилишича, икки давлат чегарада юз берган қуролли можаро бўйича бир-бирига норозилик билдирмаган.\nМожаро Тожикистон томони Исфара дарёси юқори оқимидаги «Бош» сув тақсимлаш пунктида сув тақсимотини назорат қилиш мақсадида видеокузатув камераларини ўрнатишга қарор қилганидан кейин бошланган. Қирғизистоннинг чегара отряди ва Боткен вилояти полиция ходимлари видеокамераларни ўрнатишни тўхтатишни талаб қилган. Томонлар бир тўхтамга кела олмагани можаронинг авж олишига олиб келган. Тожикистон бу ҳудудни ўзиники деб ҳисоблайди, Қирғизистон эса баҳсли ҳудуд сифатида билади.\nУлуғбек Марипов Қирғизистон вазирлар маҳкамаси раиси этиб тайинланди\n15:19 / 05.05.2021\n23:18 / 04.05.2021\nҚирғизистоннинг Тожикистон билан чегарадош Боткен области раҳбари истеъфога чиқарилди


Аҳолига кўчатлар тақдим этилди - Халқ сўзи\n10:54 18 Апрель 2020 Жамият\nСенатор О.Атаниязова аҳолига 100 туп арча ва 400 дона атиргул кўчатларини туҳфа қилди. Бундан ташқари, бугунги мураккаб вазиятда кўрилаётган чоралар, қолаверса, томорқа ерларидан унумли фойдаланишнинг ижобий самараси ва бу борада берилаётган имкониятлар хусусида тушунтириш берди. Шу мақсадда ҳар бир хонадонга 50 донадан помидор кўчатлари тақдим этилди.\n“Агар депутат бир кўчани васийликка олса, шундагина ижобий натижага эришилади, менимча. Бу албатта, аҳолига бирор нарса бериш зарур дегани эмас. Сайловчилар билан мунтазам суҳбатлашиш, дардини тинглаш ҳам уларга катта мадад беради. Шунингдек, мамлакатимизда ҳар бир оиланинг фаровонлиги ва хавфсизлигини таъминлаш учун амалга оширилаётган ислоҳотларни етказиш мақсадга мувофиқ”, деди сенатор О.Атаниязова.


"Навоийазот" қудуқларидан Зарафшон дарёсига ҳаёт учун хавфли моддалар оққан\n18 октябр 2021, Тошкент вақти: 16:02\nЎзбекистоннинг "Навоийазот" корхонаси.\nЎзбекистон Давлат экология қўмитаси "Навоийазот" корхонаси қудуғидан саноат чиқиндиларининг Зарафшон дарёсига ташланганлиги аниқланганини маълум қилди.\nХавфли моддаларнинг рухсат этилган концентрацияси бир неча бор ошиб кетиши балиқларнинг оммавий заҳарланишига олиб келди.\nХабарга айтилишича, Навоий вилояти Экология ва атроф-муҳитни муҳофаза қилиш бошқармаси инспекторлари томонидан Зарафшон дарёсининг Кармана туманидан оқиб ўтувчи қисмининг 5 та нуқтасидан таҳлил намуналари олиб, тегишлича ўрганилган. Натижада дарёга чиқарилган моддалар белгиланган меъёрлардан бир неча ўн баробарга юқорилиги аниқланган.\nМаълум бўлишича, санаб ўтилган моддаларнинг белгиланган меъёрдан оширилиши туфайли дарёда ёппасига заҳарланиш юзага келганлиги аниқланган.\nЎтган ҳафтада "Навоийазот" корхонаси яқинидан оқиб ўтувчи дарёларда балиқлар нобуд бўлаётгани ҳақида тармоқларда хабарлар тарқалганди.\nЎзбекистон Давлат экология қўмитасига кўра, ҳозирда мазкур ҳолат бўйича дастлабки суриштирув ишлари давом этмоқда. Ишнинг якуни бўйича қўшимча маълумот берилиши ва бу маълумотлар ҳуқуқни муҳофаза қилиш органларига тақдим этилиши айтилган.\nБундан олдин Тошкентнинг “Салар” канали бўйи ва сув тозалаш иншооти яқинида жойлашган терини қайта ишлаш ва паррандачилик корхоналари ҳамда қорамол кушхоналарининг Олмалиқ ва Оҳангаронга кўчирилиши атроф-муҳит ҳимоячиларининг хавотирларига сабаб бўлган.\nУларга кўра, улкан заводлар жойлашган бу шаҳарлардаги аҳоли йиллар давомида тўпланиб қолган улкан заҳарли чиқиндилар ва ҳавонинг ифлосланишидан азият чекиб келади.\nМунтазам ёқимсиз, бадбўй ҳид таратиб, пойтахтликлар норозилигига сабаб бўлиб келган паррандачилик корхоналари ва қорамол кушхоналарининг кўчирилиши Олмалиқ ва Оҳангарондаги экологик муҳитни янада ёмонлаштириши мумкин.


МОДДИЙЛИК БИЛАН ИЖОД ЗАВҚИ ЯРАЛГАНИДА ЭДИ, ДАҲОЛАР ПАШШАДАН ҲАМ КЎП БЎЛАРДИ\n"Маймун етаклаган одам", "Уруш одамлари", "Момоқўшиқ", "Қора китоб", "Гўрўғли" каби ўзига хос, адабиётимизда бурилиш ясаган асарлар муаллифи Назар Эшонқул нафақат кучли адиб, балки назари теран адабиётшунос, адабиёт билимдони ҳамдир. Буни унинг турли нашрларга берган интервьюлари, мақолалари мисолида кўриш мумкин. Шунга кўра, бугун эътиборингизга ёзувчининг ижод, адабиёт ҳақидаги фикрларидан лавҳаларни ҳавола этяпмиз. Бадиий сўз санъатига бефарқ бўлмаган, қолаверса, шу йўлда бир-икки машқлар қила бошлаганлар учун ушбу парчалар фойда бериши аниқ. Адабиёт яшаса, миллат яшайди, деган гапда ҳикмат кўп экан, кучли адабиёт, ёниқ сўз тарафида бўлайлик...\nТўғри, адабиёт муаллим ёки ота-она каби бевосита тарбия билан шуғулланмайди, аммо у туйғуни, дидни, эзгулик ва ёвузлик ўртасидаги тасаввур чегарасини, кўнгил ва қалбни тарбиялайди. Шунинг учун у тарбия воситасидир. Инсониятнинг бугунги кўплаб фожиаси маълум маънода адабиётдан узоқлашиши ёки у билан қалбларини тарбияламай қўйгани билан боғлиқ экани дунё алломалари ўртасида таҳлил қилинган ва қилинаяпти.\nСанъат, жумладан, адабиёт тарбияламаган қалб ваҳшийликка, ёвузликка, тубанликка мойил қалбдир. Чунки адабиёт билан тўлган қалбга ёвузлик кириб олиши қийин кечади, кўнгил майли ёвузлик томонга ўтишдан олдин у ерда адабиёт бунёд этган қўрғонларни, қалъаларни бузиб ташлашига тўғри келади. Адабиёт билан тўйинган қалб, онг - пойдевори мустаҳкам бинога ўхшайди. У залолатга бошловчи кўплаб зилзилаларга дош бера олади. Адабиёт ва санъат тарбияламаган қалб "энг паст балли силкинишларга" дош беролмай, тўкилиб кетади.\nАдабиётнинг ўз қонунлари ва талаблари бор. Ана шу қонунга ва талабга бўйсунмаганлар адабиёт бўлолмайди. Шулардан энг биринчи талаб - адабиёт ҳамиша эзгулик тарафида бўлган ва эзгуликни ҳимоя қилган, руҳни эзгулик томон бошлаган. Ана шу бирламчи қоидага амал қилинмаган бўлса, бундай асарни адабиёт, деб бўлмайди. Тарихда ёзганларини адабий асар сифатида эътироф этишларини истаганлар хоҳлаганча топилади. Адабиётнинг бош вазифасига тўғри келмаганларни вақт, барибир, ўчириб ташлайверган.\nКосиб ким пул тўласа, ўшанинг ковушини тикиб беради. Косибчиликни ҳар қандай қунти ва ҳафсаласи бор одам эгаллай олади, лекин ҳамма ҳам ижодкор бўлолмайди. Бугунги маънавий дунёнинг фожиаси ижод билан косибчиликнинг фарқига бормаётганидадир, бошқача айтганда, косибчиликни ижод деб қабул қилишаётганидадир.\nОмма диди қанчалик юксалмасин, ўзининг тирикчилик доирасидаги тасаввуридан баландга кўтарилолмайди. Навоийни ўз замонида ҳам, бугун ҳам фақат хос кишилар, кўнглида ижодий маҳсулотга эҳтиёжи бор кишилар тушунган, тушунади. Лекин бу ҳолат Навоий даҳосига заррача дахл қилолмайди.\nИжодкор ўзини ўраб турган оламдан, ўзи яшаётган муҳитдан, атрофидаги одамлардан, ўзининг кўнглидан, руҳидан "ўқиган"ларини бошқаларга етказиш учун ёзади. Ҳар бир даврнинг ўз битиги бор. Уни ўқиш ва ёзиш ижодкорликдир. Кийимлар, қуроллар, бадиий воситалар, шиорлар, одатлар, урфлар даврлар ўтиши билан эскиради, аммо эзгулик ва ёвузлик, гўзаллик ва хунуклик, улуғлик ва тубанлик, яъни дастлабки бадиий асарлар мажозий тарзда таърифлаган "Раҳмон ва шайтон ўртасидаги кураш" мавзуси эскирмайди. Бу кураш жараёни шаклини, қиёфасини, исмини ўзгартириб, даврга мослашиб, давр талаб қилган ниқобларга, кўринишларга ўтиб туради, холос. Инсон кўнглида эзгуликка, гўзалликка, шафқатга, меҳрга, муҳаббатга озгина эҳтиёж турар экан ва буларга қарши хавф-хатар мавжуд экан, ижодкорга иш топилади. Фақат ижодий ифоданинг шакли ўзгариши мумкин, лекин моҳият ўзгармайди. Ҳатто виртуал олам ҳам, барибир, ижодга суянади, ундан куч-қувват олади.\nМен учун адабиётдан ташқаридаги қарашларда Достоевский шунчаки босқинчи юрт вакили, империянинг маддоҳи ва мафкурачиси, холос. Шу нарса маълумки, бу улуғ адиб ҳақиқий адабиётга қайтганда, ҳақиқий гўзалликни мадҳ этганда, "Ака-ука Карамазовлар", "Жинлар", "Жиноят ва жазо", "Телба" каби буюк асарларни яратган паллада адабиётдаги илоҳий яхлитликни кўра олган, илоҳий гўзалликни ҳис қилган, ана шу яхлитлик ва оламий гўзалликка таяниб, "Дунёни гўзаллик қутқаради!" деган, асло империянинг маддоҳи бўлган паллада эмас. Биз даҳо ва ижодкор Достоевский билан босқинлар эвазига ўзини қудратли қилиб олган мамлакат вакили бўлган, ўлжага кўз тиккан босқинчилар қаторида турган Достоевскийни фарқлашимиз керак. Начора, унинг - бошқа буюк истеъдодларнинг қисмати буюклик билан бирга замон, давр худбинлиги, бадбинлиги қутбида ўзини намоён қилиб туради.\nДўкондан пичоқ сотиб олаётган харидорларнинг мақсади ҳар хил бўлади: кимдир оддий рўзғор учун, кимдир эса қотиллик учун, бошқа биров яна бошқа мақсад учун. Пичоқ - сотиб олаётган одамнинг барча мақсадига хизмат қила олади. Шунинг учун китоб ўқишдан мақсад ўзи нима? Китобдан одам ўзи излаган нарсасини топади. Мабодо шундай экан, инсон қалбини забт этиш учун абадий курашнинг қутблари бўлган "Раҳмон" сўз орқали ўзининг қудратини, гўзаллигини, таъсирини намойиш этгани каби, "шайтон" ҳам сўз санъатидан ўз мақсади йўлида фойдаланишга уринади. Шунинг учун сўз санъати, маълум маънода, эътиқодлар, мақсад ва манфаатлар, майл ва истаклар кураш тушадиган саҳна ҳамдир.\nТарихий ҳужжат билан адабий асарни бир-биридан фарқлаш керак. Ҳужжат фаолият, асар истеъдод ва ижод маҳсули. Ҳужжат пати юлинмаган товуқ бўлса, ровий унинг патини юлиб, таом пишириши керак. Пиширилган таомдан пат чиқиши ё унинг хом, бемаза бўлиши адибнинг истеъдодига боғлиқ.\nИстеъдод - Яратганнинг неъмати. Уни ҳаммага беравермайди. Зўр адиб барча асрларда ҳам туғилавермайди.\nКитоб ўқиш ҳақида кўп гапирилган. Бу гапларга янги гап қўшиб бўлмайди. Китоб мутолаа қилишнинг ҳеч қандай сири йўқ. Яхши китобни олиб ўқишга тушиш керак. Китобни ҳурмат билан ўқиш лозим, вассалом. Кейин китобга меҳр пайдо бўлади. Ота-онанинг китобга муносабатидан боланинг муносабати шаклланади. Қайси оилада китобга менсимай қараш бўлса, болаларда китобга меҳр пайдо бўлиши даргумон.\nКейинги пайтларда чин маънодаги ҳикоя дейилишга арзигулик бирор асар ўқиганим йўқ. Балки, бу менинг айбимдир? Ўқимай қўйганман десам, хато бўлади. Чоп этилаётган ҳикояларни илинж билан ўқишга ҳаракат қиламан. Аммо ярмига етганда ҳафсалам пир бўлади. Бу ҳикоя эмас. Чўпчак. Ҳозир чўпчаклар даври. Ким қотириб чўпчак ёзса, ўшанинг харидори кўп.\nПул, моддият, бойлик даҳони ҳам, санъатни ҳам яратмайди. У, эҳтимол, санъат яратилишига туртки, восита бўлгандир. Шу сабабли, завқни ҳеч қачон моддият белгиламайди. Агар моддийлик билан ижод завқи яралганида эди, бугун даҳолар сони пашшадан ҳам кўп бўларди. Инсоният тарихидаги даҳоларни эса бармоқлар билан ҳам бемалол санай оламиз.\n..."модернизмни инсониятнинг маънавий инқирози" сифатида баҳолаётганларнинг эътирозларини ўқиганимда бир воқеа ёдимга тушади: 70-йиллар боши эди. Қишлоғимиздаги мактаб директорининг уйида телевизор пайдо бўлганда оми одамлар "бу шайтоннинг кўзгуси, агар кимки уни томоша қилса, иблиснинг измига тушиб қолади", деб қўрқитишганди. Бугун эса ўша омилар ҳам телевизорсиз ҳаётларини тасаввур қилишолмайди. Илгари ҳам қайсидир суҳбатда айтгандим: "Модернизм - олабўжи эмас!"\nАгар хаёл ва тасаввур қудрати бўлмаганда, санъатни-ку қўя турайлик, ҳатто аниқ фанлардаги буюк кашфиётлар - Пифагор теоремасидан тортиб Эйнштейннинг нисбийлик назариясигача бўлган ихтиролар ҳам дунёга келмасди.\nИнсон руҳияти, унинг туб қаъри кўз олдимиздаги коинотдан ҳам кенгроқдир. Шу пайтгача бу "коинот"нинг қанча қисми санъатга айланди экан? "Барча улуғ шеърлар ёзиб бўлинган",- дейди шоир ўкинч билан. Бироқ кўз олдимиздаги инсонга қараб беихтиёр ҳали улуғ асарлар ёзиб бўлинмаган дейсиз. Эҳтимол, бугунги санъатдаги янгиланиш айнан шу хулосадан - оламлар бирлашадиган макондан бошланса ажаб эмас…\nДейлик, Фолкнерни Америкада жуда кам одам ўқийди. Кам одам билади. Кам нусхада чоп этилади. Лекин уни Америка энциклопедиясида Америка маданиятининг бир қисми, Америка адабиёти фахри деб ёзиб қўйишган. Ҳақиқий адабиётга баҳо берилаётганда тижорат асарларидан фарқлаб турувчи мезонга ҳамиша амал қилишади. Асарлари миллион нусхада босилаётган тижоратчи-ёзувчига ҳеч қачон ҳақиқий ёзувчига берилган нисбат берилмайди. Мана шунинг ўзи тарғибот.


Болаларни нафақалар билан қамраб олиш, бола ҳуқуқларини амалга оширилишининг келгусида салбий иқтисодий оқибатлар хавфини камайтиради.\nЮНИСЕФнинг Ўзбекистондаги ваколатхонаси томонидан тайёрланган Ўзбекистондаги болалар вазиятининг таҳлилида келтирилишича, Ўзбекистоннинг ижтимоий ҳимояга киритадиган инвестициялари нисбатан паст даражада бўлиб, ЯИМнинг 6% ижтимоий ҳимоянинг миллий тизимига сарфланади. Ўзбекистондаги болаларнинг кўпчилиги (54%) бирор ижтимоий нафақа оладиган оилаларда истиқомат қилади. Шундай бўлсада, кам таъминланган оилаларнинг ярмидан кўпи (52%) миллий ижтимоий ҳимоя тизими томонидан ҳеч қандай кўмак билан қамраб олинмаган ва вақт ўтиши билан турли нафақаларнинг қамрови қисқарди. Бугунги кунда 0-17 ёшдаги болаларнинг атиги 17% гинаси, бола учун мўлжалланган уч турдаги нафақаларнинг (болани парваришлаш бўйича нафақа, оилавий нафақа ва ногиронлик нафақаси) бирортасини олаётган оилаларда яшайди. Бундан ташқари, болалари бор оилаларни қўллаб-қувватлаш учун мўлжалланган болалар нафақаларининг уч тури билан қамраб олиш даражаси мунтазам пасайиб бориши кузатилмоқда. Масалан, 2 ёшгача бўлган болани парваришлаш учун нафақа олувчилар сони 2009 йилдан бошлаб 60% га камайди ва 2 ёшдан 14 ёшгача болалари бор бўлган оилаларга тўланадиган нафақалар вақт ўтиб қисқарди ва эндиликда атиги 10% гина болаларни қамраб олмоқда. Болали оилалар ҳам бугунги кунда аҳолининг энг камбағал қатламларига мансуб бўлиб қолган.\nШу билан бирга, имкониятлари чекланган болаларнинг 48% ногиронлик нафақасидан баҳраманд бўлмаяпти. Болалар ногиронлиги бўйича нафақа тўлаш учун ажратилган бюджет паст даражада бўлиб, ЯИМдан атиги 0,21% ни ташкил қилган. Шунингдек турли ёшдагилар гуруҳлари орасида ҳам ижтимоий нафақалар билан қамраб олинганликда номутаносиблик мавжуд. Масалан, 15-17 ёшли болалар аксарияти ижтимоий нафақалар дастурлари билан қамраб олинмаган. Болалар камбағаллиги даражаси умуман аҳоли камбағаллиги даражасидан юқоридир.\nНафақа олиш учун ариза бериш таомилларининг мураккаблиги, нафақаларни тўлаш даври кераклича мослаштирилмаганлиги ҳамда ижтимоий таъминот ва ижтимоий хизматларни тақдим этиш тизимининг парчаланганлиги сабабли ижтимоий ҳимоя тизимининг самарадорлиги етарли даражада эмас.\nБундан ташқари, болада ногиронлик аниқланган шарти билангина болага ногиронлик бўйича нафақага эга бўлиш ҳуқуқи тақдим этилади ва бунинг тўғрисидаги хулоса тиббий кўрикдан ўтгандан кейингина берилади. Тиббий кўрикдан ўтиш жараёни кўпинча касалхонага ётиш ва тегишли маблағ сарфлашни талаб қилади ва айнан шунинг учун кўпгина кам даромадли оилаларнинг бу жараёндан ўтишга имкониятлари етарли эмас. Бундан ташқари, ногиронликни аниқлаш жараёни фаолият юритиш, ҳаётий фаолиятни чеклаш ва саломатлик бўйича Халқаро таснифлашга мос эмас ва шу аснода функционал чекловлари мавжуд бўлган кўп сонли одамларнинг фақат бир қисмидагина ногиронлик эътироф этилади.\nЎзбекистон болалар ҳуқуқларини амалга оширишда янада сезиларли тараққиётга эришиши учун энг муҳтож болалар аҳволини таҳлил қилиши ва бундай муҳтожлик кўп тарқалган соҳаларда тенгсизликни қисқартиришга қаратилган миллий сиёсат ва режаларни ишлаб чиқиши зарур. Шунингдек мавжуд соғлиқни сақлаш, таълим, ижтимоий ҳимоя ва болаларни ҳимоя қилиш тизимларининг фаолият юритиш негизида мужассамлашган айрим таркибий тўсиқларни ўрганиш ва бартараф этиш, ҳамда болалар ҳаётига таъсир қилувчи қарорлар қабул қилинишида болаларнинг ўзи иштирок этиши механизмлари ва жараёнларини белгилаш шарт.\nБола нафақалари ота-оналарга муҳим ёрдам беради, болаларнинг асосий эҳтиёжларини, масалан, озиқ-овқат ва ўқув қуролларини қоплаш ва келажакка ишонч билан қарашга ёрдам беради. Болалар учун нафақаларни фақат муҳтож оилаларга тайинлаш бўйича мақсадли ёндашув кўпинча маҳаллаларда кескинликни келтириб чиқаради. Маҳаллаларда одатда маблағ етишмаслиги сабабли барча муҳтож оилаларга нафақа бера олмайдилар.\nШунингдек, ҳеч кимга сир эмаски, кўпинча болалар савдоси қурбонлари моддий аҳволи оғир, етим болалар, камбағал, кўп болали оилаларнинг фарзандларидир. Булар ота-оналар (ота-она, ота-онасини ўрнини босувчи бошқа шахс) болани боқиш, тарбиялаш ва ўқитиш бўйича вазифаларни бажара олмайдиган ҳолатлардир.\nУмумжаҳон (потенциал нафақа олувчиларнинг 100% йўналтирилганлиги, масалан, болаларга нафақа бериш ҳолатида бўлган болалар) ёки квазиуниверсал (яъни потенциал нафақахўрларнинг кўп қисми қамраб олинишини англатади, масалан 75-80%) нафақа олувчиларнинг шаъни ва қадр-қимматини сақлашга ёрдам беради.\nЭнг муҳими, болаларни қўллаб-қувватлаш бу ҳайрия эмас, балки мамлакатдаги инсон капиталини ривожлантиришга зарур сармоядир. Болалар учун нафақалар оилаларга фарзандларини яхши овқатланишини таъминлашга ёрдам беради.\nЯқинда ЮНИСЕФ томонидан ўтказилган овқатланиш бўйича ўтказилган тадқиқотлар шуни кўрсатдики, Ўзбекистонда 6 ёшдан 23 ойгача бўлган болаларнинг 95% минимал қабул қилиниши зарур бўлган овқатланиш меёри бўйича таом истеъмол қилмайди. Бундан ташқари, болаларнинг тўртдан бир қисми камқонликдан азият чекмоқда. 5 ёшгача бўлган болаларнинг 9% учун бу ўсишнинг сустлашишига олиб келди, бу эса ўз навбатида когнитив ривожланиш ва ўқиш самарадорлигини пасайтиради, сурункали касаллик хавфини оширади.\nЮНИСЕФнинг Ўзбекистондаги бошланғич мактаб ёшидаги болаларга таълими бўйича ўтказилган тадқиқоти шуни кўрсатадики, уй шароитлари, масалан, ўқув қуроллари, ўқиш учун китоблар, стол, болаларнинг мактабдаги фаолиятини белгилашда муҳим рол ўйнайди. Шуни таъкидлаш керакки, уй шароитининг болалар мактабидаги фаолиятига таъсирини кўплаб мамлакатларда кўриш мумкин. Шундай қилиб, уй шароитларини қўллаб-қувватлашга ёрдам бериш орқали ҳукуматлар мактаб тизимига сармоялар рентабеллигини сезиларли даражада ошириши мумкин.\nЎзбекистонда инсон капиталини ривожлантиришга қўйилган сармояларнинг самарадорлиги, мамлакатда оилалар орасида кенг тарқалган қашшоқлик муаммосини ҳал қилишга қодир бўлганлиги билан боғлиқ. Ушбу муаммони фақат бандликка кўмаклашиш дастурлари орқали ҳал қилиб бўлмайди, чунки тузилмавий тўсиқлар ва юқори ишсизлик туфайли меҳнат бозорида муносиб иш ўринлари етишмаяпти.\nКоронавирус пандемиясидан келиб чиқадиган иқтисодий тушкунлик ҳам заиф оилалар учун хавфни оширди. Масалан, сўнгги ҳисоб-китобларга кўра, дунёда қашшоқликда яшовчи болалар сони 15 фоизга кўпайиши мумкин. Европа ва Марказий Осиёда бу ўсиш 44% га етиши мумкин.\nCОВИД-19 га қарши курашиш ва пандемия таъсирини юмшатиш учун Халқаро болаларни қутқариш ташкилоти ва ЮНИСЕФ болалар зудлик билан эҳтиёжларини қондириш ва келажакдаги мумкин бўлган зарбалардан ҳимоя қилиш учун болаларга бериладиган нафақаларни зудлик билан ва кенг миқёсда кенгайтиришга чақиришмоқда.\nБолалар учун нафақалар қамровини кенгайтириш қўшимча маблағларни талаб қилиши аниқ. Буни мамлакат бюджетига катта юк тушмасдан бажаришга имкон берадиган усуллари мавжуд. Масалан, 80 фоиз оилаларга болаларига нафақа бериш ва ўз фарзандларини ўзлари таъминлашга қодир бўлган иқтисодий жиҳатдан энг фаровон оилаларнинг 20 фоизини ҳисобга олмаган ҳолда ўйлаб кўриш мумкин. Молиялаштириш талабларининг сезиларли даражада ошишига йўл қўймаслик учун болаларга бериладиган нафақаларни қамраб олиш босқичма-босқич кенгайтирилиши мумкин.\nБола ҳаётининг биринчи 1000 куни - бу боланинг мияси ўсиб, ривожлана бошлаган ва бутун ҳаёт давомида соғлиқ учун асослар қўйилган вақт. Боланинг ҳаётининг биринчи 1000 кунида максимал даражада қўллаб-қувватлаш ва етарли овқатланишни олиш муҳимлигини ҳисобга олиб, имтиёзлар биринчи навбатда энг ёш болаларга берилиши керак.\nБундан ташқари, дастур ҳар йили болалар учун нафақалар учун ёш чегарасини кўтариб, охир-оқибат 18 ёшгача бўлган болаларни қамраб олиши мумкин. ЮНИСЕФ таҳлили шуни кўрсатадики, ушбу таклиф молиявий жиҳатдан мақсадга мувофиқдир ва аҳоли фаровонлигини сезиларли даражада оширишга, хусусан, 2030 йилга келиб қашшоқликнинг умумий даражасини 21 фоизга камайтиришга имкон беради. Энг камбағал оилаларга кўпроқ фойда келтиради.\nҲеч кимга сир эмаски, аксарият минтақалар аҳолиси, айниқса қишлоқлар даромад манбаларига эга эмаслар. Барча мамлакатларда бўлгани каби, бизда ҳам аҳолининг кам даромадли қатламлари мавжуд. Турли хил ҳисоб-китобларга кўра, бу кўрсаткич 12-15 фоизни ташкил қилади. Гап мамлакатимизнинг 4-5 миллион аҳолиси ҳақида кетмоқда.\nКўпчилик, бу муаммони нафақалар ва моддий ёрдамни тўлаш ёки уларнинг ҳажмини ошириш орқали ҳал қилиш мумкин деб ҳисоблайди. Бироқ, бу муаммони тубдан ҳал қилмайдиган бир томонлама ёндашув.\nҚашшоқликни камайтириш учун кенг қамровли иқтисодий ва ижтимоий сиёсат - тадбиркорлик фаолиятини рағбатлантиришдан тортиб, аҳолининг қобилиятлари ва салоҳиятини сафарбар қилиш, янги иш ўринлари яратишга қадар амалга оширишни талаб қилади.\nИжтимоий нафақаларни тўлашнинг янги тизимини, шу жумладан кам таъминланган оилаларни қамраб олишни кенгайтириш ва бюджет маблағларининг мақсадли сарфланишини таъминлашни жорий этиш зарур. Шу билан бирга, мезонларни қайта кўриб чиқиш ва имтиёзлар беришнинг шаффоф тизимига ўтиш, маҳалланинг бу ишдаги иштирокига танқидий баҳо бериш керак. Умуман олганда, янги тизим фуқароларнинг ижтимоий нафақа олиш учун мурожаат қилишлари учун ишлаши керак, улар шу куни барча керакли ҳужжатларни тайёрлайди ва муаммони ҳал қилади.\nОлий Мажлисининг Инсон ҳуқуқлари бўйича\nвакили (омбудсман) котибиятининг Бола\nҳуқуқларини таъминлаш сектори мудири


609-II-сон 29.04.2004. ФУҚАРОЛАР ЙИҒИНИ РАИСИ (ОҚСОҚОЛИ) ВА УНИНГ МАСЛАҲАТЧИЛАРИ САЙЛОВИ ТЎҒРИСИДА\n3.02.00.00.00 Давлат бошқаруви асослари / 02.05.00.00 Фуқароларнинг ўзини ўзи бошқариш органлари (шунингдек, 01.16.00.00га қаранг) / 02.05.01.00 Фуқароларнинг ўзини ўзи бошқариш органлари (йиғин)]\nМазкур Қонун Ўзбекистон Республикасининг «Фуқаролар йиғини раиси (оқсоқоли) ва унинг маслаҳатчилари сайлови тўғрисида»ги Ўзбекистон Республикаси Қонунига ўзгартиш ва қўшимчалар киритиш ҳақида»ги 2013 йил 22 апрелдаги ЎРҚ-351-сонли Қонунига мувофиқ янги таҳрирда қабул қилинган.\nФуқаролар йиғини раиси (оқсоқоли) ва унинг маслаҳатчилари сайлови тўғрисидаги қонун ҳужжатлари ушбу Қонун, «Фуқароларнинг ўзини ўзи бошқариш органлари тўғрисида»ги Ўзбекистон Республикаси Қонуни ҳамда бошқа қонун ҳужжатларидан иборатдир.\nушбу Қонун ижро этилишини таъминлайди ҳамда фуқаролар йиғинлари раислари (оқсоқоллари) ва уларнинг маслаҳатчилари сайловини ташкил этиш ҳамда ўтказиш масалалари бўйича тушунтиришлар беради;\nфуқаролар йиғинлари раислари (оқсоқоллари) ва уларнинг маслаҳатчилари сайловини ташкил этиш ҳамда ўтказиш бўйича тегишли ишчи гуруҳларининг фаолиятини йўналтириб боради;\nфуқаролар йиғинлари раислари (оқсоқоллари) ва уларнинг маслаҳатчилари сайловини ўтказиш масалалари бўйича аҳоли ўртасида тушунтириш ишлари олиб борилишини ташкил қилади;\nфуқаролар йиғинлари раислари (оқсоқоллари) ва уларнинг маслаҳатчилари сайловини ташкил этиш ҳамда ўтказиш бўйича ишчи гуруҳларидан кейинчалик тегишли туманлар, шаҳарлар ҳокимлари билан келишиш учун раислар (оқсоқоллар) вазифасига кўрсатилган номзодларга доир ҳужжатларни қабул қилиб олади;\nфуқаролар йиғинлари раислари (оқсоқоллари) ва уларнинг маслаҳатчилари сайловига доир ҳужжатларнинг намуналарини тасдиқлайди;\nфуқаролар йиғинлари раислари (оқсоқоллари) ва уларнинг маслаҳатчилари сайловини ташкил этиш ҳамда ўтказиш бўйича ишчи гуруҳларининг фуқаролар йиғинлари раислари (оқсоқоллари) ва уларнинг маслаҳатчилари сайловига тайёргарлик кўриш ҳамда уни ўтказиш билан боғлиқ масалаларга доир ахборотларини тинглайди;\nтегишли ҳудудда фуқаролар йиғинлари раислари (оқсоқоллари) ва уларнинг маслаҳатчилари сайлови якунларини чиқаради;\nфуқароларнинг фуқаролар йиғинлари раислари (оқсоқоллари) ва уларнинг маслаҳатчилари сайловини ташкил этиш ҳамда ўтказиш масалаларига доир мурожаатларини кўриб чиқади;\nфуқаролар йиғини ўтказиладиган кун, вақт ва жойни белгилайди ҳамда йиғин ўтказилишидан камида беш кун олдин бу ҳақда тегишли ҳудудда яшовчи фуқароларни хабардор қилади;\nтегишли ҳудудда яшовчи аҳолининг фикрини ҳисобга олган ҳолда фуқаролар йиғини раиси (оқсоқоли) вазифасига номзодлар бўйича таклифлар тайёрлайди;\nфуқаролар йиғини раиси (оқсоқоли) ва унинг маслаҳатчилари сайловини ўтказиш масалалари юзасидан аҳоли ўртасида тушунтириш ишларини олиб боради;\nфуқаролар йиғини раиси (оқсоқоли) ва унинг маслаҳатчиларининг такрорий сайлови ўтказилишини ташкил этади;\nфуқароларнинг фуқаролар йиғини раиси (оқсоқоли) ва унинг маслаҳатчилари сайловини ташкил этиш ҳамда ўтказиш масалаларига доир мурожаатларини кўриб чиқади.\nФуқаролар йиғини раиси (оқсоқоли) вазифасига номзодлар кўрсатиш тегишли ҳудудда яшовчи аҳолининг фикрини ҳисобга олган ҳолда ишчи гуруҳи томонидан амалга оширилади. Фуқаролар йиғини раиси (оқсоқоли) вазифасига кўрсатилган номзодларга доир ҳужжатлар туман ёки шаҳар ҳокими билан келишиш учун тегишли туман ёки шаҳар комиссиясига сайловдан камида ўн кун олдин топширилади.\nФуқаролар йиғини раиси (оқсоқоли) вазифасига номзодлар, қоида тариқасида, олий маълумотли бўлиши ва сайлов куни тегишли ҳудудда доимий яшаб турган бўлиши, шунингдек ташкилотчилик қобилиятига, ҳаётий тажрибага ва аҳоли ўртасида обрў-эътиборга эга бўлиши керак.\nфуқаролар йиғини раиси (оқсоқоли) ёки унинг маслаҳатчилари вазифасига ҳар бир номзодни ёқлаб ва унга қарши берилган овозлар сони;\nфуқаролар йиғинида фуқаролар йиғини раиси (оқсоқоли) ёки унинг маслаҳатчиси вазифасига кўпи билан икки нафар номзод кўрсатилган ҳамда улардан биронтаси ҳам сайланмаган бўлса.\n(Ўзбекистон Республикаси қонун ҳужжатлари тўплами, 2004 й., 25-сон, 285-модда)


9 июль, 2020, 12:19\nБугун — 9 июль куни шу масала юзасидан ЎзПФЛ Биринчи лига клублари раҳбарлари ҳамда мураббийлари билан онлайн видеоконференция ташкил қилди. Унда Биринчи лига клубларининг карантин даврида расмий ўйинларда иштирок этиши масаласи кўриб чиқилди. Бу ҳақда ташкилот расмий сайти хабар тарқатди.\nТаъкидлаш жоиз, ушбу мусобақада иштирок этувчи клубларнинг молиявий имконияти юқори лигалар жамоалариникидан фарқ қилади. Биринчи лига жамоалари бошқа вилоятлардаги ўйинларга кўп ҳолатларда ўйин куни бориб қайтади ва асосан йўналишсиз такси хизматларидан фойдаланади. Айни ҳолатда эса вилоятлар орасида транспорт воситаларининг ҳаракати чекланди. Рухсат этилган бошқа транспорт воситаларидан фойдаланиш, меҳмонхоналар ва бошқа харажатлар эса табиийки, Биринчи лига клубларига қийинчилик туғдиради.\nВидеоконференцияда юқоридаги каби омилларни ҳисобга олган ҳолда, Биринчи лига мусобақаларини карантин чоралари юмшатилгунига қадар вақтинча тўхтатиб туриш мақсадга мувофиқ, деб топилди. Футбол клублари эса рухсат этилган вақтларда машғулотларни давом эттиради.\nБундан хулоса шуки супер лига вактинча яна тухтатилдими?


Шавкат Мирзиёев 11 декабрь куни Олий Мажлисга мурожаатномаси давомида 2021 йилга «Ёшларни қўллаб-қувватлаш ва аҳоли саломатлигини мустаҳкамлаш йили» деб ном беришни таклиф қилди.\nҚуйида Президентнинг йил номланиши бўйича билдирган таклифи тўлиқ ҳолда келтирилади:\nБарчангизга маълумки, кириб келаётган 2021 йилда Ўзбекистон Республикасининг давлат мустақиллигига 30 йил тўлади. Албатта, бу тарихий санани сиз азизлар ва бутун халқимиз билан биргаликда, ‘Янги Ўзбекистонда эркин ва фаровон яшайлик!’ деган эзгу ғоя асосида кенг байрам қиламиз.\nҲозирги вақтда дунёнинг бошқа минтақаларида кузатилаётган ‘пандемиянинг навбатдаги тўлқини’ ва у билан боғлиқ хавф-хатарлар ҳаммамизни янада ҳушёр ва огоҳ бўлишга ундамоқда.\nБуюк аждодимиз Имом Мотуридий ҳазратларининг ‘Тириклик ҳикматини соғлиқда, деб билгин’, деган чуқур маъноли сўзлари нақадар тўғри эканини ҳаётнинг ўзи бугун қайта-қайта исботламоқда.\nБунда аҳоли, айниқса, ёшларимиз ўртасида соғлом турмуш тарзини кенг тарғиб этиш — энг устувор йўналишлардан бири бўлиши лозим.\nУшбу мақсад йўлида ёшларимиз ўз олдига катта марраларни қўйиб, уларга эришишлари учун кенг имкониятлар яратиш ва ҳар томонлама кўмак бериш — барчамиз учун энг устувор вазифа бўлиши зарур. Шундагина фарзандларимиз халқимизнинг асрий орзу-умидларини рўёбга чиқарадиган буюк ва қудратли кучга айланади.\nШу мақсадда, ‘Янги Ўзбекистон — мактаб остонасидан, таълим-тарбия тизимидан бошланади’, деган ғоя асосида кенг кўламли ислоҳотларни амалга оширамиз.\nБуюк бобокалонимиз Абу Али ибн Сино бундан минг йил олдин, ‘Довюрак ва ботир инсонлар келажакда содир бўладиган қийинчиликлардан қўрқмайди’, деб бежиз айтмаган.\nАна шу муҳим йўналишларда бошлаган ишларимизни давом эттириш ва янги, юксак босқичга кўтариш мақсадида, кириб келаётган 2021 йилга мамлакатимизда ‘Ёшларни қўллаб-қувватлаш ва аҳоли саломатлигини мустаҳкамлаш йили’, деб ном беришни таклиф этаман».\nЎзбекистонда 2 мингта нодавлат боғчалар ташкил этилиб, хусусий сектор улуши 25 фоизга етказилади


Журналистлар уюшмаси раиси Саъдулла Ҳакимов вафот этди\n27 ноябр 2021, Тошкент вақти: 16:09\nСаъдулла Ҳакимов 69 ёшда эди.\nЎзбекистон Журналистлари ижодий уюшмаси раиси Саъдулла Ҳакимов 11 октябрь куни 69 ёшида вафот этди.\nЖурналистлар уюшмаси матбуот хизматининг билдиришича, Ўзбекистонда хизмат кўрсатган маданият ходими, таниқли шоир Саъдулла Ҳакимовнинг жанозаси 11 октябрь куни Тошкент шаҳри яқинидаги Дўрмон қишлоғида бўлиб ўтган.\n1951 йили Жиззах вилоятининг Фориш туманида туғилган Саъдулла Ҳакимов, 1977 йили Тошкент давлат (ҳозирги Ўзбекистон миллий университети)нинг журналистика факультетини тамомлаган.\nҲакимов меҳнат фаолиятини Ғаллаорол туманида ўқитувчиликдан бошлаган.\nКейинроқ «Ўзбекистонда социал таъминот» журнали масъул котиби, «Ўзбекистон адабиёти ва санъати» газетасида бўлим мудири, масъул котиб, бош муҳаррир, «Маърифат» газетаси бош муҳаррири, Ўзбекистон Миллий ахборот агентлиги бош директорининг ўринбосари, «Туркистон-пресс» нодавлат ахборот агентлиги бош директори, Президент девони ахборот маркази раҳбарининг ўринбосари, раҳбари, президентнинг жамоатчилик билан алоқалар бўйича давлат маслаҳатчиси ўринбосари каби вазифаларида меҳнат қилди.\nҲакимов журналистлар уюшмасига 2016 йил 29 декабрдан бери раҳбарлик қилиб келаётган эди.\nСаъдулла Ҳакимов “Ҳамал тонглари” (1981), “Сен кутган баҳор” (1986), “Ёз оқшоми” (1996), “Она сўз” (2000), “Сайланма” (2001), “Кўнгил юзи” (2006), “Кўҳна нақл” (2011) каби шеърий китоблар муаллифидир.\nУ таржимон сифатида Гёте, Пушкин, Лермонтов, Есенин, Юнус Эмро каби таниқли немис, рус ва турк шоирларининг асарларини ўзбек тилига ўгирган.


Баракалла Мирзачўллик чемпион Владислав » Мирзачўл тумани ҳокимлиги расмий сайти\nМирзачўл тумани ҳокимлиги » Янгиликлар » Баракалла Мирзачўллик чемпион Владислав\nБаракалла Мирзачўллик чемпион Владислав\nМирзачўл тумани ҳокими Комил Холмуродов ҳамда сектор раҳбарлари 26 декабрь куни туман хокимятининг фаоллар залида ёшлар билан учрашиб, тадбир қатнашчиларини байрам билан табрикладилар.\nТуман ҳокими К. Холмуродов табрик сўзида 2020 йилда туманни маънавий-маърифий, ижтимоий-иқтисодий ривожланишида ёшларни ўрни ва фаол иштирокини алоҳида таъкидлаб, 2021 йилда амалга ошириладиган режаларга тўхталиб ўтди. Шунингдек, туманда ўтказилган тадбир ва лойиҳаларда фаол иштирок этиб келаётган ёшларнинг жисмоний тарбия ва оммавий спортни ривожлантириш тадбирларни мустаҳкамлаш мақсадида 2020 йил 11 ой давомида маҳаллий бюджет маблағлари ҳисобидан 78 млн. сўм миқдорида маблағ ўтказиш ҳамда моддий-техник базасини ва Ташаббускор ҳомийлар ҳисобидан молиялаштирилди. Бундан ташқари спортчиларнинг ўқув машғулот йиғинларида, Республика ҳамда халқаро мусобақаларда иштирок этишлари учун 65.1 млн. сўм маблағ ажратилганини таъкидлаб ўтди.\nТумандаги 99 тадан ортиқ спорт иншоотлари тўлиқ хатловдан ўтказилиб, уларда 5.0 минг нафар ёшларни қамраб олиш имкониятига эга эканлигимиз аниқланди.\n2019-йил спортнинг Каратэ-до тури бўйича Япониянинг пойтахти Токио шахрида бўлиб ўтган 17-жаҳон чемпионатида 3 та олтин, 1 та кумуш, 3 та бронза медали; 2019 йил Қозоғистон Республикаси Нурсултон шаҳрида каратэ-до тури бўйича "Нурсултон опен" халқаро туринирида 3 та олтин медал; Қозогистон Республикаси Нурсултон шаҳрида бел олиш ва учкураш спорт тури бўйича бўлиб ўтган 1-жаҳон чемпионатида 1 та бронза медали; 2019 йил Туркманистон Республикасида бўлиб ўтган бел олиш ва учкураш спорт тури бўйича 3 та олтин ва 1 та кумуш медал; Қирғизистон Республикаси Бишкек шаҳрида бўлиб ўтган "Бишкек опен" очик чемпионатида 1 та олтин, 3 та бронза медал; Қозоғистон Республикасида бўлиб ўтган спортнинг Юнон-рум кураши спорт тури буйича бўлиб ўтган ҳалқаро турнирда 1 та олтин, 1 та бронза медалларига туман спортчилари сазовор бўлган.\nЖорий чемпионатларида 32 та олтин, 13 та кумуш, 33 та бронза медаллари совриндорлари бўлишди.\nШунингдек, вилоят чемпионатлари ва кубокларида 92 та, вилоят чемпионатларида 170 та медал ва кубоклар совриндорлари бўлган.\nБугунги кунда эришилган натижалар рейтинги бўйича туманимиз вилоят микиёсида 3-ўринни эгаллаб турибди.\n2020 йил 1 январь ҳолатига туман аҳолиси 51 630 нафарни ташкил этиб шундан спорт билан шуғулланувчилар 7841 нафарни ёки туман aҳолисининг 15.1 фоизини ташкил этган эди.\n1 декабрь ҳолатига бу олиш ва йилда спортчиларимиз Республика кубоги ва кўрсаткич 1 12301 нафарни ёки туман аҳолисининг 23.8 фоизини ташкил этди. Хозирги кунда туманимизнинг 16 нафар ёшлари Ўзбекистон Жисмоний тарбия ва спорт унверситетида, 44 нафари Республика ихтисослаштирилган олимпия захиралари мактаб интернатида таҳсил олмоқда.\nЖорий йилда спортнинг бокс, юнон-рум, миллий кураш турларидан 7 нафар спортчи олий таълим муассасасига имтиёзли равишда ўқишга қабул қилинди.\nТуманда жами 12 та спорт турлари фаолият кўрсатиб шундан 6 таси олимпия, 2 таси миллий ҳамда 5 таси бошқа спорт турлари.\nХозирда кунда туманимизда спортнинг сузиш тури бўйича 1-нафар спортчимиз (Владислав Мустафин) 2021-йил Япония давлатининг Токио шахрида бўлиб ўтадиган Ёзги олимпиа ўйинларида иштирок этиш рухсатнома (лицензия) сини қўлга киритди. Тадбир сўнгида чемпионлик мақомини олган ёшлар пул мукофоти билан тақдирланди.\nМирзачўл туман ҳокими К. Холмуродовнинг навбатдаги фуқаролар қабули ўтказилди\nЖорий йилнинг 30 октябр куни Халқ депутатлари Мирзачўл тумани Кенгашининг ўн бешинчи сессияси ўтказилди.


BoshОбъявленияАкциядорларининг навбатдаги умумий йиғилиши 2018 йил 15 май соат 10.00 да утказилиши тугрисида.\n«BIOKIMYO» АЖ Кузатув кенгашининг 2018 йил 27 апрелдаги 17-сонли йиғилиши қарорига биноан жамият акциядорларининг навбатдаги умумий йиғилиши 2018 йил 15 май соат 10.00 да «BIOKIMYO» АЖ маъмурий биносининг катта мажлислар залида бошланишини маълум қилади.\n2. “BIOKIMYO” АЖ кузатув кенгашининг ўз ваколати доирасига кирадиган масалалар юзасидан, шу жумладан, жамиятни бошқаришга доир қонун хужжатларида белгиланган талабларга риоя этилиши юзасидан жамият кузатув кенгашининг 2017 йил якуни бўйича хисоботларини эшитиш.\n3. “BIOKIMYO” АЖ нинг 2017 йил якуни бўйича молиявий-хўжалик фаолияти якунлари ва бизнес-режа бажарилиши юзасидан Бошқарув раисининг хисоботини тасдиқлаш.\n4. “BIOKIMYO” АЖ нинг 2017 йил якуни бўйича йиллик хисоботини, шу жумладан баланс, молиявий натижалар, фойда ва зарарлар тўғрисидаги хисоботларини тасдиқлаш.\n5. “BIOKIMYO” АЖ нинг 2017 йил молиявий фаолияти якуни бўйича ташқи аудиторлик ташкилотининг хулосасини эшитиш.\n6. “BIOKIMYO” АЖ тафтиш комиссиясининг ўз ваколати доирасига кирадиган масалалар юзасидан, шу жумладан, жамиятни бошқаришга доир қонун хужжатларида белгиланган талабларга риоя этилиши юзасидан хулосасини эшитиш.\n7. “BIOKIMYO” АЖ нинг 2017 йил якунлари бўйича ўтказилган корпоратив бошқарув тизимини мустақил бахолаш натижаларини кўриб чиқиш.\n8. “BIOKIMYO” АЖ нинг 2017 йил якуни бўйича олинган соф фойдасини тақсимлаш, жойлаштирилган акцияларнинг хар бир тури бўйича дивиденд миқдори, уни тўлаш шакли ва тартибини тасдиқлаш.\n9. Жамиятнинг Устав фондини кўпайтириш ва жамият Уставига керакли ўзгартиришлар киритиш тўғрисида.\n10. “BIOKIMYO” АЖ нинг 2018 йил учун тузилган бизнес-режасини тасдиқлаш.\n13. “BIOKIMYO” АЖ Бошқарув раисини сайлаш ва у билан мехнат шартномасини бир йил муддатга тузиш.\n14. “BIOKIMYO” АЖ нинг ташкилий тузилмасини тасдиқлаш.\n15. “BIOKIMYO” АЖ Уставининг янги тахририни тасдиқлаш.\n16. Жамият томонидан ўзаро боғланган бир нечта битим предмети - кафиллик бўлган битимларни тузиш тўғрисида.\nАкциядорларни руйхатга олиш 2018 йил 15 май куни соат 9.00 да бошланади.\nЖамият Кузатув кенгашининг 2018 йил 27 апрель куни ўтказилган йиғилишида қимматли қоғозлар эгаларининг рўйхатини тузиш тўғрисида қарор қабул қилинди.\nАкциядорларга навбатдаги йиллик умумий йиғилиши ўтказилишини хабар бериш учун акциядорлар реестри – 2018 йил 27 апрель холатига кўра ёпилади.\nАкциядорларнинг Умумий йиғилишда қатнашиш учун акциядорлар реестри – 2018 йил 8 май холатига кўра ёпилади


АҚЛИЙ ФАОЛИЯТНИ ЯХШИЛАШНИ ИСТАГАНЛАРГА 10 ТАВСИЯ | Суғдиёна биринчи аёллар электрон журнали\n1.Ҳар куни китоб ва газета ўқинг. Шунингдек, 20-30 дақиқа давомида бирор спорт тури билан шуғулланинг. Асло дангасалик қилманг. Бу иродасизликдан дарак.\n2.Узоқ вақт давомида телевизор кўрманг. У сизга умуман кераксиз бўлган маълумотлар билан фикрингизни чалғитиши мумкин.\n3.Бир суткада 6-8 соат давомида ухланг, уйқуингиз меъёрида бўлсин. Тунда ухлашнинг иложи бўлмаса, бу ишни кундузи амалга оширинг. Тўлиқ уйқу саломатлик ва соғлом фикр гаровидир.\n4.Қон айланишининг яхшиланиши ва мия фаоллашуви учун таомномангизда сабзи, майиз ва ёнғоқ маҳсулотлари бўлиши шарт.\n5.Эътиборни жамлашда холин моддаси катта ёрдам беради. Бу фойдали модда тухум сариғи ва жигарда кўп бўлади. Қабул қилинган маълумотларни ёдда сақлаб қолишни истасангиз, В витамини кўп бўлган маҳсулотларни истеъмол қилинг. 6.Ҳаракатчанликни ошириш , мия ва организмнинг нормал ҳолатда ишлаши учун темир моддаси зарур. У эса қуйидаги маҳсулотларда кўп миқдорда бўлади: яшил олма, анор, қора нон.\n7.Мия нормал фаолият юритиши учун томирларда нуқсон бўлмаслиги лозим. Бунга эришиш учун эса лимон, апельсин ва мандарин кўпроқ истеъмол қилиш керак.\n8.Фикрлаш жараёнини яхшилаш ва тезлаштириш учун кальций ва калий лозим. У сут ва сут маҳсулотлари, ўрик туршаги ва помидорда кўп бўлади.\n9.Кунда-кун ора янги ғоялар туғилиши, хотира яхшиланиши ва соғлом бўлишни истасангиз, анжир енг! Чунки унинг таркибида мияни кислород билан таъминлайдиган модда бор.\n10.Зираворлар мия фаолиятини яхшилашда жуда қўл келади. Масалан, зира ва занжабил диққатни оширади, қалампир, мурч ва зарчава миядаги қон айланишини яхшилайди.Twitter НравитсяSocButtons v1.5